hotchpotch/miracl-hf-unified huggingface dataset:
মরিস ওদুম্বে
মরিস ওমন্ডি ওদুম্বে (জন্ম: ১৫ জুন, ১৯৬৯) নাইরোবিতে জন্মগ্রহণকারী কেনিয়ার ক্রিকেটার। কেনিয়া জাতীয় ক্রিকেট দলের অন্যতম সদস্য ওদুম্বে জুয়াড়ীদের কাছ থেকে অর্থগ্রহণের অভিযোগে আগস্ট, ২০০৪ সাল থেকে আন্তর্জাতিক ক্রিকেট অঙ্গনে অংশগ্রহণ করা থেকে নিষেধাজ্ঞার কবলে পড়েছেন। ড. আগ্রে প্রাইমারী স্কুল ও আপার হিল সেকেন্ডারী স্কুলের সাবেক ছাত্র মরিস ওদুম্বে ডানহাতি ব্যাটসম্যান ও ডানহাতি অফব্রেক বোলিংয়ে দক্ষ ছিলেন। ওদুম্বে তাঁর সমগ্র খেলোয়াড়ী জীবনে ৬১টি একদিনের আন্তর্জাতিকে অংশ নিয়ে ২৬.০৯ গড়ে ১৪০৯ রান করেন। পাশাপাশি ৪৬.৩৩ রান গড়ে ৩৯ উইকেট পান।
৪ জুন, ১৯৯০ তারিখে তাঁর একদিনের আন্তর্জাতিকে অভিষেক ঘটে। আমস্টেলভিনে আইসিসি ট্রফির খেলায় বাংলাদেশ দলের বিপক্ষে অনুষ্ঠিত ঐ খেলায় তিনি ৪১ রানের পাশাপাশি ১ উইকেট পান ২৬ রান দিয়ে। ১৯৯৬ সালের ক্রিকেট বিশ্বকাপে কেনিয়ার অন্যতম শীর্ষস্থানীয় খেলোয়াড়ের মর্যাদা লাভ করেছিলেন। তন্মধ্যে অন্যতম বিষয় ছিল ওয়েস্ট ইন্ডিজের বিপক্ষে একদিনের আন্তর্জাতিকের ইতিহাসে সর্বাপেক্ষা ঘটনার জন্ম দেয়া। কেনিয়ার নাটকীয় জয়ের অন্যতম রূপকার হিসেবে ১৪ রানে ৩ উইকেট লাভ করেন।
১৯৯৮ সালে সফরকারী ইংল্যান্ড এ দলের বিপক্ষে তাঁর প্রথম-শ্রেণীর ক্রিকেটে অভিষেক ঘটে। ১৬ রান সংগ্রহ করলেও কোন উইকেট পাননি তিনি। নাইরোবির দল আগা খান ক্লাবে হয়ে ঘরোয়া ক্রিকেট খেলেন। ১৯৯৯ সালের বিশ্বকাপের পূর্ব-মুহুর্তে জাতীয় দলের অধিনায়ক মনোনীত হন। শ্রীলঙ্কা দলের বিপক্ষে ৯৫ বলে ৮২ রান সংগ্রহ করে ম্যান অব দ্য ম্যাচের পুরস্কার পান। কিন্তু, ২০০৩ সালের ক্রিকেট বিশ্বকাপে স্টিভ টিকোলো’র কাছে অধিনায়কত্ব হস্তান্তর করতে বাধ্য হন। তাঁর চমকপ্রদ ক্রীড়ানৈপুণ্যে কেনিয়া দল সেমি-ফাইনালে উন্নীত হয়। পরের বছর লিওয়ার্ড আইল্যান্ডসের বিপক্ষে প্রথম-শ্রেণীর ক্রিকেটে তাঁর নিজস্ব সেরা ২০৭ রান সংগ্রহ করেন।
মার্চ, ২০০৪ সালে আন্তর্জাতিক ক্রিকেট কাউন্সিল কর্তৃপক্ষ ওদুম্বে’র বিরুদ্ধে সম্ভাব্য পাতানো খেলার জন্য তদন্ত শুরু করে। আগস্ট, ২০০৪ সালে জুয়াড়ীদের কাছ থেকে তাঁর অর্থগ্রহণের অভিযোগ প্রমাণিত হয়। এরফলে তাঁকে পাঁচ বছরের জন্য আন্তর্জাতিক ক্রিকেট খেলা থেকে নিষেধাজ্ঞা প্রদান করা হয়। কিন্তু ধারাভাষ্যকারদের মতে, এ নিষেধাজ্ঞার ফলে তাঁর খেলোয়াড়ী জীবনের পরিসমাপ্তি ঘটে। আগস্ট, ২০০৯ সালে নিষেধাজ্ঞার মেয়াদ শেষ হবার পর ৪০ বছর বয়সে ঘরোয়া ক্রিকেটে ফিরে আসেন।
ওদুম্বে এইডস আক্রান্তদের সহযোগিতায় জড়িত রয়েছেন। পাশাপাশি সাপ্তাহিক রেডিও স্পোর্টস প্রোগ্রামে অংশ নিচ্ছেন। এছাড়াও, টেলিভিশনের বাণিজ্যিক কর্মকাণ্ডে জড়িত তিনি। গান প্রকাশেরও পরিকল্পনা নিয়েছিলেন তিনি। ২০০৭ সালের কেনিয়ার সাধারণ নির্বাচনে ন্যাশনাল ডেমোক্র্যাটিক ডেভেলাপম্যান্ট ইউনিয়ন দলের পক্ষে প্রতিদ্বন্দ্বিতা করেন।
অম্বা (মহাভারত)
অম্বা (দেবনাগরী:अम्बा) হলেন কাশীরাজের প্রথমা কন্যা । অপর দুই কন্যা হলেন যথাক্রমে অম্বিকা ও অম্বালিকা । ইনি জন্মান্তরে রাজা দ্রুপদ এর কন্যা শিখণ্ডিনী রূপে জন্ম নেন যিনি পরবর্তীতে পুরুষত্ব প্রাপ্ত হয়ে শিখণ্ডী নামে পরিচিত হন ।
সত্যবতীর সাথে শান্তনুর মিলনের ফলে চিত্রাঙ্গদ ও বিচিত্রবীর্য নামে দুটি পুত্রের জন্ম হয় । চিত্রাঙ্গদ যুবক ও অবিবাহিত অবস্থায় গন্ধর্বরাজ চিত্রাঙ্গদের হাতে নিহত হন । কারণ তাদের দুজনার নাম এক হওয়ায় গন্ধর্বরাজ তাকে যুদ্ধে আহ্বান করেন । এরপর বিচিত্রবীর্য যৌবরাজ্যে অভিষিক্ত হলে ভীষ্ম তার বৈমাত্রেয় ভ্রাতার জন্য স্বয়ম্বরসভা হতে কাশীরাজের তিন কন্যাকে হরণ করে আনেন ।
বিবাহের পূর্বে জ্যেষ্ঠা কন্যা অম্বা ভীষ্মকে বলেন যে তিনি পুর্বেই শাল্বরাজকে মনে মনে পতিত্বে বরণ করেছেন সুতরাং তাঁকে শাল্বের কাছেই যেতে দেওয়া হউক । ভীষ্ম তাঁর অনুরোধ শুনে তাঁকে শাল্বরাজের কাছে পাঠিয়ে দেন । কিন্তু অম্বা অপহৃতা হয়েছিলেন বলে শাল্ব তাঁকে বরণ করলেন না । তখন অম্বা ভীষ্মের বাল্যগুরু পরশুরাম এর শরণ নিলেন । গুরু আদেশ দিলেও ভীষ্ম কিছুতেই অম্বাকে বিয়ে করতে সম্মত হলেন না । গুরুর কথা অমান্য করায় তাঁদের দুজনার মধ্যে ঘোর যুদ্ধ হল এবং পরশুরাম পরাজিত হলেন ।
অম্বা এবার ভীষ্মবধে দৃঢ়সংকল্প হয়ে মহাদেব এর তপস্যা আরম্ভ করলেন । তাঁর তপস্যায় প্রীত হয়ে মহাদেব বর দিলেন " তুমি জন্মান্তরে দ্রুপদ গৃহে ক্লীবরূপে জন্ম নিয়ে ভীষ্মবধের কারণ হবে ।" এই বর পেয়ে অম্বা চিতাগ্নিতে প্রাণ ত্যাগ করলেন । পরজন্মে অম্বা প্রথমে দ্রুপদ কন্যা শিখণ্ডিনী হয়ে জন্মান এবং স্থুণাকর্ণ নামে এক যক্ষের সাথে লিঙ্গ বিনিময় করে পুরুষ হন ।
কুরুক্ষেত্রের যুদ্ধে ভীষ্মবধের জন্য অর্জুন কৃষ্ণ এর পরামর্শমত শিখণ্ডীকে নিজের রথের সামনে রেখে ভীষ্মের সম্মুখীন হন । ভীষ্মের প্রতিজ্ঞা ছিল নপুংসক দেখলে ধনুক ত্যাগ করবেন । এজন্য শিখণ্ডীকে দেখে তিনি অস্ত্র ত্যাগ করেন এবং অর্জুনের শরে শরশয্যায় মৃতকল্প হয়ে পড়ে থাকেন ।
হুমায়ুন কবির (দ্ব্যর্থতা নিরসন)
হুমায়ুন কবির এবং প্রায় এই ধরনের নামের বানান দ্বারা বোঝানো হতে পারে -
আনন্দ স্কুল
আনন্দ স্কুল বাংলাদেশের আট থেকে চৌদ্দ বছরের যেসব শিশুর বিদ্যালয়ে যাওয়ার সুযোগ হয়নি বা প্রাথমিক শিক্ষা সমাপ্ত করতে পারেনি অর্থাৎ নানা কারণে ঝরে পড়েছে, তাদের জন্য কেন্দ্র ব্যবস্থাপনা কর্তৃক প্রতিষ্ঠিত এবং রস্ক কর্তৃক অণুমোদিত শিখন কেন্দ্র। আনন্দ স্কুল অর্থাৎ রিচিং আউট অব স্কুল চিলড্রেন (রস্ক) প্রকল্পের বাস্তবায়ন শুরু হয় ২০০৫ সাল থেকেও। বর্তমানে এই প্রকল্প আরবান স্লাম সমূহেও কাজ করছে যার আওতায় ঢাকা উত্তর সিটি কর্পোরেশন, ঢাকা দক্ষিণ সিটি কর্পোরেশন খুলনা সিটি কর্পোরেশন, চট্টগ্রাম সিটি কর্পোরেশন, রাজশাহী সিটি কর্পোরেশন, বরিশাল সিটি কর্পোরেশন, রংপুর সিটি কর্পোরেশন, গাজীপুর সিটি কর্পোরেশন, সিলেট সিটি কর্পোরেশনে ও নারায়ণগঞ্জ সিটি কর্পোরেশনে কার্যক্রম পরিচালনা করছে।
উপজেলা শিক্ষা কমিটি কর্তৃক তালিকাভুক্ত এবং সিএমসি কর্তৃক চুক্তিবদ্ধ একটি প্রতিযোগিতামূলক পরীক্ষার মাধ্যমে শিখন-শেখানোর জন্য আনন্দ স্কুলের শিক্ষক নিয়োগপ্রাপ্ত হবেন। মেয়েদের জন্য এসএসসি পাশ এবং ছেলেদের জন্য এইচএসসি পাশ, ১৮ থেকে ৪০ বছর বয়সী যে কেউ আনন্দস্কুলের শিক্ষক হওয়ার যোগ্যতা রাখেন।
আনন্দ স্কুলের শিক্ষার্থী হবে ৮ থেকে ১৪ বছর বয়সী শিশু যারা কখনও বিদ্যালয়ে যাওয়ার সুযোগ পায়নি অথবা প্রাথমিক বিদ্যালয়ের গণ্ডি পার হতে পারেনি, অর্থাৎ ঝরেপড়া শিক্ষার্থীরা হবে আনন্দ স্কুলের শিক্ষার্থী। একটি আনন্দস্কুলে ২৫-এর চেয়ে কম এবং ৩৫ জনের বেশি শিক্ষার্থী থাকবে না।
উপানুষ্ঠানিক পদ্ধতিতে আনুষ্ঠানিক শিক্ষা দেওয়াই আনন্দস্কুলের উদ্দেশ্য। অর্থাৎ বিদ্যালয়ের সময়সূচী হবে নমনীয়। স্থানীয় চাহিদার ভিত্তিতে এ সময়সূচী নির্ধারণ করা হবে। প্রাথমিক বিদ্যালয়ের পাঠ্যবই অণুসারে আনন্দ স্কুলের পাঠদান প্রক্রিয়া পরিচালিত হবে। একই পাঠ্যক্রম অণুসরণ করে প্রাথমিক বিদ্যালয়ের সাথে একই প্রশ্নে মূল্যায়ন প্রক্রিয়া সম্পন্ন হবে। আনন্দ স্কুলের একজন শিক্ষার্থী পঞ্চম শ্রেণীর পাবলিক পরীক্ষা সমাপনী পরীক্ষা সম্পন্ন করে মাধ্যমিক বিদ্যালয়ে ভর্তি হতে পারবে। একটি প্রাথমিক বিদ্যালয়ে একজন শিক্ষার্থীকে যে সময়টুকু বিদ্যালয়ে থাকতে হয়, তার চেয়ে কম সময় আনন্দ স্কুলে শিক্ষার্থীকে কাটাতে হবে। এই সময়কাল হবে তিন ঘণ্টা।
জাতীয় পর্যায়ের বেসরকারি সংস্থা যারা সমাজকল্যাণ অধিদপ্তরের নিবন্ধনপ্রাপ্ত এবং এনজিও ব্যুরোতে নিবন্ধিত তারা রস্ক প্রকল্পে পার্টনার অর্গানাইজেশন বা পিও হিসেবে বিবেচিত হবে। প্রকল্প কর্তৃক তালিকাভুক্ত পিও আনন্দ স্কুলের সিএমসির সাথে চুক্তির মাধ্যমে কাজে নিযুক্ত হবে।
১৯৯৮ এশিয়ান গেমসে কাবাডি
১৯৯৮ এশিয়ান গেমসে কাবাডি প্রতিযোগিতায় পাঁচটি দল অংশগ্রহণ করে। থাইল্যান্ডের ব্যাংকক শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।
ডিসেম্বর ১৩
ডিসেম্বর ১৪
ডিসেম্বর ১৫
ডিসেম্বর ১৬
নাস্তিক দার্শনিকদের তালিকা
এখানে ঐ সকল দার্শনিকদের তালিকা প্রদান করা হয়েছে যারা ইতিহাসের পাতায় নাস্তিক হিসাবে পরিচিত। মূলত ব্যাপক অর্থে নাস্তিক্যবাদ বলতে বুঝায়, উপাস্যদের অস্তিত্বের প্রতি বিশ্বাস প্রত্যাখ্যান করা। নেতিবাচক অর্থে, নাস্তিক্যবাদ হলো, উপাস্যের কোনো অস্তিত্ব নেই এই অর্থে বিশেষভাবে অবস্থান করা। সর্বাধিকভাবে, কেবল উপাস্যদের অস্তিত্বের প্রতি বিশ্বাসের অভাবের কারণে নাস্তিক্যবাদ গড়ে উঠে। এটি উইকিপিডিয়ার বিভিন্ন নাস্তিক দার্শনিকদের তালিকা সংক্রান্ত প্রবন্ধের একটি সংকলন।এই তালিকা জীবিত এবং মৃত দার্শনিকদের, যারা দার্শনিকচিন্তা দ্বারা ও উল্লেখযোগ্য কার্যক্রম বা সামাজিক অবস্থার সঙ্গে প্রাসঙ্গিক, এবং যারা ​​প্রকাশ্যে নাস্তিক হিসাবে নিজেদের প্রকাশ করেছেন।
দ্বিতীয় আল-ওয়ালিদ
ওয়ালিদ ইবনে ইয়াজিদ বা দ্বিতীয় ওয়ালিদ (৭০৬ – ১৭ এপ্রিল ৭৪৪) () ছিলেন একজন উমাইয়া খলিফা। তিনি ৭৪৩ থেকে ৭৪৪ সাল পর্যন্ত শাসন করেন। তার চাচা হিশাম ইবনে আবদুল মালিকের উত্তরসুরি হিসেবে তিনি খলিফার পদে আসীন হন।
তৃতীয় ইয়াজিদ
ইয়াজিদ ইবনে ওয়ালিদ ইবনে আবদুল মালিক বা তৃতীয় ইয়াজিদ (৭০১ – ৩/৪ অক্টোবর ৭৪৪) () ছিলেন একজন উমাইয়া খলিফা। ৭৪৪ সালের ১৫ এপ্রিল থেকে ৩ বা ৪ অক্টোবর পর্যন্ত ৬ মাস তিনি শাসন করেন। এসময় তার মৃত্যু হয়।
দ্বিতীয় মারওয়ান
মারওয়ান ইবনে মুহাম্মদ ইবনে মারওয়ান বা দ্বিতীয় মারওয়ান (৬৮৮ – ৬ আগস্ট ৭৫০) (Arabic: مروان بن محمد بن مروان بن الحكم / ALA-LC: "Marwān bin Muḥammad bin Marwān bin al-Ḥakam") ছিলেন একজন উমাইয়া খলিফা। তিনি ৭৪৪ থেকে ৭৫০ সাল পর্যন্ত শাসন করেন। তিনি দামেস্কের উমাইয়া খিলাফতের শেষ খলিফা ছিলেন। তাকে হত্যা করা হয়।
প্রথম শূরপাল
প্রথম শূরপাল পাল সাম্রাজ্যের পঞ্চম সম্রাট ছিলেন। গরুড়স্তম্ভলিপিতে প্রথম শূরপালের উল্লেখ পাওয়া যায়।
ঐতিহাসিকেরা দেবপালের পরবর্তী পাল সম্রাট হিসেবে প্রথম শূরপাল বা প্রথম বিগ্রহপালের উল্লেখ করতেন। কিন্তু ১৯৮৭ খ্রিষ্টাব্দের ১৩ই মার্চ জগজ্জীবনপুর নামক স্থানে প্রাপ্ত মহেন্দ্রপালের একটি তাম্রশাসন থেকে জানা যায়, দেবপালের পুত্র ও উত্তরাধিকারী হিসেবে মহেন্দ্রপাল পরবর্তী সম্রাট হিসেবে সিংহাসনে আরোহণ করেন। তাম্রশাসনটিতে মহেন্দ্রপালের কনিষ্ঠ ভ্রাতা হিসেবে প্রথম শূরপালের নাম রয়েছে, যিনি মহেন্দ্রপালের পরবর্তী সম্রাট হিসেবে সিংহাসনে আরোহণ করেন।
পূর্বে রাখালদাস বন্দ্যোপাধ্যায়, অক্ষয়কুমার মৈত্রেয় প্রভৃতি ঐতিহাসিকেরা মনে করতেন যে, প্রথম শূরপাল এবং প্রথম বিগ্রহপাল একই ব্যক্তি। কিন্তু ১৯৭০ খ্রিষ্টাব্দে মির্জাপুর জেলায় আবিষ্কৃত তাম্রশাসন থেকে জানা যায় যে, তাঁরা দুজনে খুল্লতাত ভ্রাতা ছিলেন। তাঁরা একই সময় দুইটি পৃথক স্থানে রাজত্ব করতেন না বিভিন্ন সময়ে রাজত্ব করতেন সেই নিয়ে ঐতিহাসিকদের মধ্যে দ্বিমত রয়েছে। তবে যেহেতু প্রথম শূরপালের কোন বংশধরের কথা জানা যায় না এবং পাল সাম্রাজ্যের পরবর্তী সম্রাটেরা সকলেই প্রথম বিগ্রহপালের উত্তরাধিকারী ছিলেন, সেহেতু মনে করা হয়, উত্তরাধিকারী না থাকায় শান্তিপূর্ণভাবেই হোক, বা বলপূর্বকই হোক, প্রথম শূরপালকে সরিয়ে প্রথম বিগ্রহপাল সিংহাসনে আরোহণ করেন।
রমেশচন্দ্র মজুমদার ৮৫০ থেকে ৮৫৩ খ্রিষ্টাব্দে, আবদুল মোমিন চৌধুরী ৮৬১ থেকে ৮৬৬ খ্রিষ্টাব্দে, বিন্দেশ্বরী প্রসাদ সিনহা ৮৬০ থেকে ৮৬৫ খ্রিষ্টাব্দে এবং দীনেশচন্দ্র সরকার ৮৫০ থেকে ৮৫৮ খ্রিষ্টাব্দে প্রথম শূরপালের রাজত্বের সময়কালকে নির্ণয় করেছেন। এর মধ্যে প্রথম তিনজন মনে করেন প্রথম শূরপাল ও প্রথম বিগ্রহপাল একই সময়ে পৃথক স্থানে রাজত্ব করতেন।
লোপামুদ্রা মিত্র
লোপামুদ্রা মিত্র () হলেন একজন ভারতীয় সঙ্গীত শিল্পী। তিনি মূলত একজন বিশিষ্ট রবীন্দ্র সঙ্গীত এবং আধুনিক বাঙলা গানের শিল্পী ও গীতিকার। তিনি ২০০১ সালে কলকাতার সুরকার ও পরিচালক জয় সরকারকে বিয়ে করেন।
লোপামুদ্রা মিত্র ভারতের দক্ষিণ গঙ্গারামপুরে জন্মগ্রহণ করেন এবং সেখানেই প্রতিপালিত হন।
আধুনিক গান এবং রবীন্দ্রনাথের গান অ্যালবাম
টমাস ভের্মালেন
টমাস ভের্মালেন (জন্মঃ ১৪ নভেম্বর ১৯৮৫) একজন বেলজিয়ান ফুটবলার যিনি লা লীগার দল বার্সেলোনার হয়ে সেন্টার ব্যাক হিসেবে খেলেন।
ভের্মালেন জার্মিনাল একেরেনে তার ফুটবল ক্যারিয়ার শুরু করেন, যা পরে জার্মিনাল বিরস্কট নাম ধারণ করে। ২০০০ সালে তিনি আয়াক্স এর যুব প্রকল্পে যোগ দেন। ১৫ ফেব্রুয়ারি ২০০৪ আয়াক্স মূল দলে তার অভিষেক হয়। ২০০৮-০৯ মৌসুমে তিনি আয়াক্সের অধিনায়ক হন। ২০০৯ সালে তিনি আয়াক্স থেকে আর্সেনাল এ যোগ দেন। ২০১২ সালে তিনি আর্সেনাল এর অধিনায়ক হিসেবে মনোনীত হন। ২০১৪ সালের অগাস্ট মাসে তিনি বার্সেলোনায় যোগদান করেন। বার বার ইঞ্জুরির কারণে ভের্মালেন বার্সেলোনায় নিয়মিত খেলোয়াড় হয়ে উঠতে পারেন নি। তিনি ২০১৬-১৭ মৌসুম বার্সেলোনা থেকে ধারে "এ এস রোমা"য় কাটান
মূলত একজন সেন্টার ব্যাক হলেও টমাস ভের্মালেন লেফট ব্যাক হিসেবেও খেলতে পারেন।
টমাস ভের্মালেন বেলজিয়াম অনূর্ধ্ব-১৮, অনূর্ধ্ব-১৯, অনূর্ধ্ব-২১ ও অনূর্ধ্ব-২৩ দলে খেলেছেন। ২০০৬ সালের মার্চে লুক্সেমবার্গ এর বিপক্ষে ২০ বছর বয়সে তার বেলজিয়াম জাতীয় দল এ তার অভিষেক হয়।তিনি বেলজিয়াম জাতীয় দলের হয়ে ২০১৪ ফিফা বিশ্বকাপ, ২০১৬ উয়েফা ইউরো এবং ২০১৮ ফিফা বিশ্বকাপ খেলেছেন।
প্রথম বিগ্রহপাল
প্রথম বিগ্রহপাল পাল সাম্রাজ্যের ষষ্ঠ সম্রাট ছিলেন। ভাগলপুরের আবিষ্কৃত নারায়ণপালের তাম্রশাসন থেকে জানা যায় যে, তিনি পাল সম্রাট ধর্মপালের কনিষ্ঠ ভ্রাতা বাকপালের পৌত্র ও জয়পালের পুত্র ছিলেন এবং পরবর্তী পাল সম্রাট নারায়ণপালের পিতা ছিলেন।
ঐতিহাসিকেরা দেবপালের পরবর্তী পাল সম্রাট হিসেবে প্রথম শূরপাল বা প্রথম বিগ্রহপালের উল্লেখ করতেন। কিন্তু ১৯৮৭ খ্রিষ্টাব্দের ১৩ই মার্চ জগজ্জীবনপুর নামক স্থানে প্রাপ্ত মহেন্দ্রপালের একটি তাম্রশাসন থেকে জানা যায়, দেবপালের পুত্র ও উত্তরাধিকারী হিসেবে মহেন্দ্রপাল পরবর্তী সম্রাট হিসেবে সিংহাসনে আরোহণ করেন। তাম্রশাসনটিতে মহেন্দ্রপালের কনিষ্ঠ ভ্রাতা হিসেবে প্রথম শূরপালের নাম রয়েছে, যিনি মহেন্দ্রপালের পরবর্তী সম্রাট হিসেবে সিংহাসনে আরোহণ করেন।
পূর্বে রাখালদাস বন্দ্যোপাধ্যায়, অক্ষয়কুমার মৈত্রেয় প্রভৃতি ঐতিহাসিকেরা মনে করতেন যে, প্রথম শূরপাল এবং প্রথম বিগ্রহপাল একই ব্যক্তি। কিন্তু ১৯৭০ খ্রিষ্টাব্দে মির্জাপুর জেলায় আবিষ্কৃত তাম্রশাসন থেকে জানা যায় যে, তাঁরা দুজনে খুল্লতাত ভ্রাতা ছিলেন। তাঁরা একই সময় দুইটি পৃথক স্থানে রাজত্ব করতেন না বিভিন্ন সময়ে রাজত্ব করতেন সেই নিয়ে ঐতিহাসিকদের মধ্যে দ্বিমত রয়েছে। তবে যেহেতু প্রথম শূরপালের কোন বংশধরের কথা জানা যায় না এবং পাল সাম্রাজ্যের পরবর্তী সম্রাটেরা সকলেই প্রথম বিগ্রহপালের উত্তরাধিকারী ছিলেন, সেহেতু মনে করা হয়, উত্তরাধিকারী না থাকায় শান্তিপূর্ণভাবেই হোক, বা বলপূর্বকই হোক, প্রথম শূরপালকে সরিয়ে প্রথম বিগ্রহপাল সিংহাসনে আরোহণ করেন।
রমেশচন্দ্র মজুমদার ৮৫০ থেকে ৮৫৩ খ্রিষ্টাব্দে, আবদুল মোমিন চৌধুরী ৮৬১ থেকে ৮৬৬ খ্রিষ্টাব্দে, বিন্দেশ্বরী প্রসাদ সিনহা ৮৬০ থেকে ৮৬৫ খ্রিষ্টাব্দে এবং দীনেশচন্দ্র সরকার ৮৫৮ থেকে ৮৬০ খ্রিষ্টাব্দে প্রথম বিগ্রহপালের রাজত্বের সময়কালকে নির্ণয় করেছেন। এর মধ্যে প্রথম তিনজন মনে করেন প্রথম শূরপাল ও প্রথম বিগ্রহপাল একই সময়ে পৃথক স্থানে রাজত্ব করতেন।
ভাগলপুরের আবিষ্কৃত নারায়ণপালের তাম্রশাসন থেকে জানা যায় যে, প্রথম বিগ্রহপাল পাল সম্রাট ধর্মপালের কনিষ্ঠ ভ্রাতা বাকপালের পৌত্র ও জয়পালের পুত্র ছিলেন। তিনি হৈহেয় রাজবংশের লজ্জাদেবীকে বিবাহ করেন এবং তাঁদের নারায়ণপাল নামে এক পুত্রসন্তানের জন্ম হয়, যিনি পরবর্তী পাল সম্রাট হিসেবে সিংহাসনে আরোহণ করেন।
২০০২ এশিয়ান গেমসে কাবাডি
২০০২ এশিয়ান গেমসে কাবাডি প্রতিযোগিতায় ছয়টি দল অংশগ্রহণ করে। দক্ষিণ কোরিয়ার বুসান শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।
২০০৬ এশিয়ান গেমসে কাবাডি
২০০৬ এশিয়ান গেমসে কাবাডি প্রতিযোগিতায় মোট আটটি দল অংশগ্রহণ করলেও নেপাল, শ্রীলঙ্কা ও থাইল্যান্ড প্রতিযোগিতা থেকে নাম তুলে নেয়। কাতারের দোহা শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।
দ্বিতীয় হিশাম
দ্বিতীয় হিশাম () ছিলেন কর্ডো‌বার তৃতীয় খলিফা। তিনি ৯৭৬ থেকে ১০০৯ সাল ও ১০১০ থেকে ১০১৩ সাল পর্যন্ত আল আন্দালুস (মুরিশ ইবেরিয়ান উপদ্বীপ, বর্তমান স্পেনের অংশ) শাসন করেন।
দ্বিতীয় মুহাম্মদ (কর্ডোবা)
দ্বিতীয় মুহাম্মদ আল মাহদি () ছিলেন কর্ডো‌বা খিলাফতের চতুর্থ খলিফা। ৭,০০০ সেনাকে সেনাবাহিনী থেকে বের করে দেয়ার পর তিনি তার অনেক প্রজার বিরোধীতার কারণ হন। তার রাজনৈতিক প্রতিদ্বন্দ্বী সুলাইমানের উত্থানের কারণে তিনি তার খলিফা উপাধি ধরে রাখতে সচেষ্ট ছিলেন। গোলযোগপূর্ণ শাসনের পর তিনি ক্ষমতা হারান।
বেদবতী
বেদবতী (দেবনাগরী:वेदवती) হলেন বৃহস্পতিপুত্র কুশধ্বজের কন্যা। ইনি জন্মান্তরে মিথিলার রাজা জনক এর গৃহে সীতা রূপে জন্ম লাভ করেন যিনি রামায়ণ মহাকাব্যের নায়িকা।
ব্রহ্মর্ষি কুশধ্বজ লক্ষ্মীকে নিজের কন্যা হিসেবে পাওয়ার জন্য কঠোর তপস্যা শুরু করেন । তাঁর তপস্যায় তুষ্ট হয়ে লক্ষ্মী তাঁর কন্যা রূপে জন্ম নিতে সম্মত হন । একদিন কুশধ্বজ বেদ পাঠ করছিলেন এমন সময় লক্ষ্মী বাঙ্ময়ী মূর্তিতে জন্ম গ্রহণ করেন । ইনি অযোনিসম্ভবা ছিলেন । কুশধ্বজ ও তাঁর স্ত্রী মালাবতী তাঁকে নিজের কন্যা রূপে স্বীকার করেন । বেদ পাঠ কালে জন্ম লাভ করায় এঁর নাম হয় বেদবতী ।
বেদবতী জন্ম লাভ করেই মাতা পিতার অনুমতি নিয়ে পুষ্করতীর্থে তপস্যা করতে যান । সেখানে এক মন্বন্তর তপস্যার পর দৈববাণী হয় " তুমি জন্মান্তরে বিষ্ণুকে পতি রূপে পাবে। " বেদবতীর রূপে মুগ্ধ হয়ে অনেক দেবতা, গন্ধর্ব, যক্ষ , রাক্ষস তাঁকে বিবাহ করতে চেয়েছিলেন কিন্তু মহর্ষির ইচ্ছা ছিল বিষ্ণুই তাঁর জামাতা হন । এজন্য দৈত্যরাজ শুম্ভ ক্রুদ্ধ হয়ে কুশধ্বজকে বধ করেন এবং তা&র স্ত্রী মালাবতী স্বামীর সাথে চিতারোহণ করেন। মাতৃপিতৃহীন বেদবতী হিমালয়ের বনে কঠোর তপস্যা শুরু করেন।
একদিন রাবণ বিচরণ করতে করতে দেখলেন এক দেবীর ন্যায় রূপসী কন্যা তপস্যা করছেন । রাবণ বেদবতীকে তাঁর পরিচয় জিজ্ঞাসা করলে তিনি সবিস্তারে তা ব্যক্ত করেন । তিনি রাবণকে অতিথি হিসেবে যথেষ্ট সম্মান প্রদর্শন করেন । কিন্তু রাবণ কামাতুর হয়ে তাঁকে বিবাহের প্রস্তাব দেন । কিন্তু বেদবতী তাতে সম্মত হলেন না । এতে রাবণ তাঁর বিমান থেকে নেমে বলপূর্বক তাঁকে হরণ করার জন্য তাঁর কেশ গ্রহণ করলেন । সহসা বেদবতীর হাত তরবারি হয়ে গেল । তিনি রাবণের হাতে ধরা চুল কেটে ফেললেন । এরপর চিতা জ্বালিয়ে বললেন " বর্বর রাক্ষস তোর দ্বারা স্পৃষ্ট হয়ে আমি আর জীবিত থাকতে চাই না । তোর সবংশে নিধনের জন্য আমি কোন ধার্মিকের গৃহে অযোনিজা কন্যা রূপে পুনরায় জন্ম নিব ।" এই বলে তিনি চিতার আগুনে দেহ ত্যাগ করলেন । সেই কন্যাই সীতা রূপে বিষ্ণু অবতার রাম এর স্ত্রী হয়ে রাবণের ধ্বংসের কারণ হয়েছিলেন ।
দ্বিতীয় মুহাম্মদ (দ্ব্যর্থতা নিরসন)
দ্বিতীয় মুহাম্মদ শিরোনামে নিম্নোক্ত নিবন্ধগুলো রয়েছে:
পঞ্চম মুহাম্মদ (দ্ব্যর্থতা নিরসন)
পঞ্চম মুহাম্মদ শিরোনামে নিম্নোক্ত নিবন্ধগুলো রয়েছে:
দ্বিতীয় মুহাম্মদ ইবনে হুসাইন
দ্বিতীয় মুহাম্মদ ইবনে হুসাইন (১৮ সেপ্টেম্বর ১৮১১ – ২০ সেপ্টেম্বর ১৮৫৯) (, ) ছিলেন হুসাইনি রাজবংশের ১১তম শাসক। তিনি ১৮৫৫ থেকে ১৮৫৯ সালে তার মৃত্যুর আগ পর্যন্ত তিউনিসিয়ার শাসক ছিলেন।
তিনি দ্বিতীয় হুসাইন ইবনে মাহমুদ ও তার দ্বিতীয় স্ত্রী লাল্লা ফাতিমা আল মুনাসতিরির পুত্র। ১৮৫৫ সালে তার এক ভাই ও সাবেক শাসক প্রথম আহমেদ বের উত্তরসুরি হন।
ফিলিপ মরিস ইন্টারন্যাশনাল
২০০৮ সালের মার্চ মাসের কর্পোরেট বিভাজনের আগে, ফিলিপ মরিস ইন্টারন্যাশনাল আল্ট্রিয়া গ্রুপের একটি অপারেটিং কোম্পানী ছিল. আল্ট্রিয়া গ্রুপ ফিলিপ মরিসের এই কর্পোরেট বিভাজনকে এইভাবে ব্যাখ্যা করেছিল যে, ফিলিপ মরিস ইন্টারন্যাশনাল আমেরিকার সম্ভাব্য মামলা ও সংবিধিবদ্ধ আইন এর সীমাবদ্ধতার মাঝে জড়িয়ে পড়তে পারে এবং বিভাজনের ফলে এগুলো থেকে বেরিয়ে এসে স্বাধীনভাবে আরো সমৃদ্ধি ও প্রগতি অর্জন করতে পারে। সেই সময়ে আল্ট্রিয়ার শেয়ারহোল্ডাররা পিএমআই এ শেয়ার দিয়েছিল, যা লন্ডন স্টক এক্সচেঞ্জে এবং অন্যান্য শেয়ার বাজারে অন্তর্ভুক্ত হয়েছিল।
এই কোম্পানীর প্রধান কার্যালয় নিউ ইয়র্কে, কিন্তু এটি আমেরিকায় পরিচালিত হয় না। ফিলিপ মরিসের সকল ব্র্যান্ডের সাথে সাথে এখনও ফিলিপ মরিসের মালিকানা আল্ট্রিয়া গ্রুপের কাছে রয়েছে।
এটার ব্র্যান্ড সমুহ হচ্ছে Dji Sam Soe 234, এল এন্ড এম, লংবিচ, ম্যারাথন, মার্লবোরো, Minak Djinggo, এসটি ডুপন্ট প্যারিস, ইউ মাইল্ড, ফিলিপ মরিস, রেড এন্ড হোয়াইট, বেসিক, বন্ড স্ট্রীট, চেস্টারফিল্ড, পার্লামেন্ট, লার্ক, মেরিট, মরভেন গোল্ড, মুরাট্টি, Skjold, মাল্টিফিল্টার, ভার্জিনিয়া স্লিমস, বেনসন এন্ড হেজেস (ব্রিটিশ আমেরিকান টোব্যাকো, গাল্লাহার গ্রুপ এবং জাপান টোব্যাকো এর সাথে), এসকর্ট (ব্রিটিশ আমেরিকান টোব্যাকো এবং ইম্পেরিয়াল টোব্যাকো এর সাথে), জন প্লেয়ার এন্ড সন্স (ব্রিটিশ আমেরিকান টোব্যাকো এবং ইম্পেরিয়াল টোব্যাকো এর সাথে) এবং Peter Stuyvesant (ব্রিটিশ আমেরিকান টোব্যাকো এবং ইম্পেরিয়াল টোব্যাকো এর সাথে)
বাংলাদেশের সমুদ্র সৈকতের তালিকা
বাংলাদেশ বঙ্গোপসাগরের মুখোমুখি সমুদ্র সীমারেখায় অবস্থিত। এদেশে বিশ্বের দীর্ঘতম সমুদ্র সৈকত কক্সবাজার সমুদ্র সৈকত অবস্থিত। এদেশের কুয়াকাটা সমুদ্র সৈকত থেকে সূর্যোদয় ও সূর্যাস্তের দৃশ্য উভই উপভোগ করা যায়।
এটি বাংলাদেশে অবস্থিত সমুদ্র সৈকতের একটি তালিকা।
ভারত জাতীয় মহিলা কাবাডি দল
ভারত জাতীয় মহিলা কাবাডি দল আন্তর্জাতিক কাবাডি খেলায় ভারতের প্রতিনিধিত্বকারী দল।
ভারত জাতীয় কাবাডি দল
ভারত জাতীয় কাবাডি দল আন্তর্জাতিক কাবাডি খেলায় ভারতের প্রতিনিধিত্বকারী দল।
ভারত জাতীয় কাবাডি দল প্রতিটি বিশ্বকাপ কাবাডি প্রতিযোগিতায় অপরাজিত থেকেছে এবং স্বর্ণপদক লাভ করেছে।
ভারত জাতীয় কাবাডি দল প্রতিটি এশিয়ান গেমস কাবাডি প্রতিযোগিতায় অপরাজিত থেকেছে এবং স্বর্ণপদক লাভ করেছে।
শাহ মখদুম বিমানবন্দর
শাহ মখদুম বিমানবন্দর হল বাংলাদেশের রাজশাহীতে অবস্থিত একটি আভ্যন্তরীন বিমান বন্দর রাজশাহী হল রাজশাহী বিভাগ এর প্রধান শহর। ২০১৫ সালের এপ্রিল মাসে বিমান বাংলাদেশ ৪ বছর পর আবার চালু করে।
এই বিমানবন্দরটি সাগরপৃষ্ঠ থেকে উপরে অবস্থিত। ইহাতে মাত্র একটি রানওয়ের আছে যার পরিমাপ যার নির্দেশনা ১৭/৩৫।
বানৌজা মধুমতি
বানৌজা "মধুমতি" বাংলাদেশ নৌ বাহিনীর সি ড্রাগন ক্লাসের একটি বৃহৎ টহল জাহাজ। জাহাজটি ১৯৯৮ সাল থেকে নৌবাহিনীর বহরে যুক্ত আছে।
"বানৌজা মধুমতি" টহল জাহাজটি দক্ষিণ কোরিয়ার হুন্দাই শিপইয়ার্ডে নির্মিত হয়েছে। মুলত বাংলাদেশ কোস্ট গার্ড জন্য জাহাজটির নির্মাণাদেশ দেয়া হয় ১৯৯৫ সালের জুলাই মাসে এবং এর হস্তান্তর সম্পর্ণ হয় অক্টোবর ১৯৯৭ এ । বানৌজা মধুমতি বাংলাদেশ নৌবাহিনীতে কমিশন লাভ করে ১৯৯৮ এর ১৮ই ফেব্রুয়ারি তারিখে।
২০০৮ সালের নভেম্বর মাসে মধুমতিকে বঙ্গোপসাগর এর বিরোধপূর্ণ এলাকায় তেল-গ্যাস অনুসন্ধানের সহায়তায় আসা মায়ানমার নৌবাহিনীর জাহাজের মুখোমুখি মোতায়েন করা হয়। পরবর্তীতে মায়ানমার নৌবাহিনীর জাহাজ পিছু হটে নিজেদের জলসীমায় ফিরে যায়।
দক্ষিণ এশিয়ার প্রথম যুদ্ধজাহাজ হিসেবে বানৌজা মধুমতি অস্থিতিশীল ভূমধ্যসাগরের লেবানন এ জাতিসংঘ শান্তিরক্ষা কার্যক্রম ইউনিফিল এর আওতায় ১৫ই মে ২০১০ এ নিযুক্ত হয়। দীর্ঘ ৪ বছর দায়িত্ব পালন করে অবশেষে ১১ই আগস্ট ২০১৪ জাহাজটি দেশে ফিরে আসে।
২০১০ এশিয়ান গেমসে কাবাডি - পুরুষ
২০১০ এশিয়ান গেমসে পুরুষদের কাবাডি প্রতিযোগিতায় সাতটি দল অংশগ্রহণ করে। চীনের গুয়াংঝৌ শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।
সুলাইমান ইবনুল হাকাম
সুলাইমান ইবনুল হাকাম (মৃত্যু ১০১৬) ছিলেন কর্ডো‌বা খিলাফতের পঞ্চম খলিফা। তিনি ১০০৯ থেকে ১০১০ সাল ও ১০১৩ থেকে ১০১৬ সাল পর্যন্ত আল আন্দালুসের শাসক ছিলেন।
পাকড়াম পাকড়াই
পকড়ম পকড়াই ভারতের অ্যানিমেটেড টেলিভিশন ধারাবাহিক। পকড়ম পকড়াই ২০১৪ মে সম্প্রচার হচ্ছে নিক ইন্ডিয়া। কাহিনটি হল ডোগি ডন হল একটি লাল কুকুর এবং কর্ণেল হল তার বড় ভাই। দুই ভাই মিলে ৩টি ইঁদুরের বিরুদ্ধে যুদ্ধ করে।এই সিরিজটিতে ওগির অভিনয়ে ডোগি ডন। ডোগি ডনের বড় ভাই কর্ণেল জ্যাকের অভিনয়ে আছে। মোটু আছে ডি ডি এর অভিনয়। জয়ি আছে ছোট্টু র অভিনয়ে। মার্কি আছে লাম্বুর অভিনয়ে। বাল্লু আছে ববের অভিনয়ে। এই সিরিজটিতে বলিউডের বড় বড় অভিনেতারা কণ্ঠ দিয়েছেন।
এটা ২০১৪ সাল ডনের সাফারি নামক পর্বের জন্য ২০১৪ সালের বিএফ অ্যাওয়ার্ড লাভ করে এবং যেটি আয়োজন করে এফআইসিসিউ।
চতুর্থ আবদুর রহমান
চতুর্থ আবদুর রহমান (عبدالرحمن) ছিলেন কর্ডো‌বার খলিফা। তিনি ১০১৮ সালে সুলাইমান ইবনুল হাকামের উত্তরসুরি হন। একই বছর একটি যুদ্ধ থেকে পিছু হটার সময় কাদিজে তিনি নিহত হন।
পঞ্চম আবদুর রহমান
পঞ্চম আবদুর রহমান () ছিলেন কর্ডোবা খলিফা তিনি ১০২৩ থেকে ১০২৪ সাল পর্যন্ত ক্ষমতায় ছিলেন।
তৃতীয় মুহাম্মদ (কর্ডোবা)
মুহাম্মদ বিন আবদুর রহমান বিন উবাইদাল্লাহ () বা তৃতীয় মুহাম্মদ (Arabic: محمد الثالث) ছিলেন কর্ডোবার খলিফা। পঞ্চম আবদুর রহমানের মৃত্যুর অর তিনি ১০২৪ থেকে ১০২৫ সাল পর্যন্ত ক্ষমতায় ছিলেন। এসময় কর্ডোবায় তার বিরুদ্ধে বিদ্রোহ সংঘটিত হয় এবং তিনি শহর ত্যাগ করতে বাধ্য হন। ধারণা করা হয় যে ৫০ বছর বয়সে তাকে বিষপ্রয়োগে হত্যা করা হয়েছিল। তিনি বিখ্যাত কবি ওয়ালাদা বিনতে আল মুসতাকফির পিতা।
তৃতীয় হিশাম (কর্ডোবা)
তৃতীয় হিশাম () ছিলেন আল আন্দালুসের শেষ উমাইয়া শাসক (১০২৬-১০৩১)। তিনি কর্ডোবার খলিফা উপাধিধারী শেষ ব্যক্তি।
তৃতীয় হিশাম ছিলেন চতুর্থ আবদুর রহমানের ভাই। সীমান্ত অঞ্চলের গভর্নর ও কর্ডোবার জনগণের মধ্যে আলোচনার পর খলিফা মনোনীত হন। ১০২৯ সালের আগ পর্যন্ত তিনি কর্ডোবায় প্রবেশ করতে পারেননি। এসময় হামুনি বার্বার সেনারা শহর অধিকার করে রেখেছিল।
কক্সবাজার বিমানবন্দর
কক্সবাজার বিমানবন্দর হল কক্সবাজার শহরে অবস্থিত বাংলাদেশের একটি অভ্যন্তরীণ বিমান বন্দর। কক্সবাজারে রয়েছে বিশ্বের দীর্ঘতম অবিচ্ছিন্ন প্রাকৃতিক বালুময় সমুদ্র সৈকত যা কক্সবাজার শহর থেকে বদরমোকাম পর্যন্ত একটানা ১২০ কি.মি. পর্যন্ত বিস্তৃত, যা একটি পর্যটক আকর্ষণের বিষয় এবং এই কারনেই দেখা যায় এই বিমানবন্দরের বেশিরভাগ যাত্রীই স্থানীয় অথবা বিদেশী পর্যটক। এছাড়া এই বিমানবন্দর কিছু এয়ার কার্গো পরিচালিত হয় যা মুলত চিংড়ি পোনা পরিবহন করে।
দ্বিতীয় বিশ্বযুদ্ধ চলাকালিন সময়ে তৎকালীন ব্রিটিশ সরকার যুদ্ধে ব্যাবহারের জন্য প্রথম কক্সবাজার বিমানবন্দরটি নির্মাণ করেছিল। যুদ্ধ শেষ হবার পর এটির ব্যবহার বন্ধ হয় এবং বহুদিন পরিত্যক্ত অবস্থায় পড়েছিল। ১৯৫৬ সালে পাকিস্তান সরকার এর সংস্কার করে এবং বাণিজ্যিক ব্যবাহারের জন্য চালু করে। এ সময় কিছু দিনের জন্য কক্সবাজারে পিআইএর বিমান চলাচল শুরু করে তবে অনতিবিলম্বে এই ফ্লাইট বন্ধ হয়ে যায়, এভাবে দুই দফা পিআইএর ফ্লাইট চালু হয় এবং আবার বন্ধ হয়ে যায়। ১৯৭১ সালে স্বাধীনতাযুদ্ধে এই বিমানবন্দর ক্ষতিগ্রস্ত হয় তা সংস্কার করে ১৯৭২ সাল থেকে বাংলাদেশ বিমানের ফ্লাইট চালনা শুরু হয়। ওই সময় বিমানের ফ্লাইট যাতায়াত করত সপ্তাহে একদিন। পর্যটনের খরা-মৌসুমে ফ্লাইট চলাচল বন্ধ থাকত। ২০১২ সালের ৩০শে জুন বাংলাদেশ বিমানের ফ্লাইট পুরাপুরি বন্ধ হবার আগ পযন্ত পর্যায়ক্রমে বাংলাদেশ বিমান প্রথমে সপ্তাহে দুটি এবং তারপর সপ্তাহে তিনটি ফ্লাইট পরিচালনা করত। বাংলাদেশে বেসরকারি বিমান সংস্থা আসার পর জিএমজি এয়ারলাইন্স কক্সবাজার বিমানবন্দরে নিয়মিত ফ্লাইট পরিচালনা শুরু করে । বর্তমানে সেই ধারাবাহিকতায় বেসরকারি চারটি এয়ারলাইনস সপ্তাহের প্রতিদিন ফ্লাইট পরিচালনা করছে (। গত দশ বছর ধরে প্রতিদিনই কার্গো বিমান এই এয়ারপোর্ট ব্যবহার করছে। কার্গো বিমানে মূলত চিংড়ি পোনা পরিবহন করা হয়।
সিভিল অ্যাভিয়েশন সূত্রে জানা যায়, ২০০৯ সালে মিয়ানমার বাংলাদেশের সীমান্তে সৈন্য সমাবেশ করেছিল। ওই সময় সরকার দ্রুত বিমানবন্দরটি আধুনিকায়নের পরিকল্পনা করেছিল, যাতে প্রয়োজনে যুদ্ধবিমান অবতরণ করতে পারে।
পর্যটকদের আকৃষ্ট করার পদক্ষেপ হিসাবে, কক্সবাজার বিমানবন্দরটিকে আন্তর্জাতিক বিমানবন্দরে রূপান্তর এর পরিকল্পনা নেওয়া হয়েছে। এই পরিকল্পনা বাস্তবায়ন হলে কক্সবাজার হবে বাংলাদেশের চতুর্থ আন্তর্জাতিক বিমানবন্দর।
দুই পর্যায়ে এই সম্প্রসারন প্রক্রিয়া সম্পাদনের মাধ্যমে এটিকে আধুনিক সুযোগ সুবিধা প্রদানে সক্ষম বিমানবন্দর হিসাবে রূপান্তর করা হবে, বিশেষ করে সুপরিসর বিমান গুলোকে উড্ডয়ন-অবতরণ ও পার্কিং এর জন্য ভাল সুবিধা প্রদান করতে পারবে। এই পুরো কার্যক্রমের জন্য চিনের সাথে ১ হাজার ৬০০ কোটি বাংলাদেশি টাকার ঋণ চুক্তি সই হয়।
বর্তমানে বিমানবন্দরের রানওয়ের দৈর্ঘ্য ছয় হাজার ৬৭৯০ ফুট থেকে বাড়িয়ে এটিকে ৯০০০ ফুটে আর প্রস্থ ১৫০ থেকে বাড়িয়ে ২০০ ফুটে উন্নীত করা হবে। সুপরিসর বিমানের জন্য রানওয়ের ধারণক্ষমতাও বাড়ানো হবে সাথে সাথে রানওয়ের লাইটিং ফ্যাসিলিটিজ ও নেভিগেশন এইড বাড়ানো হবে। দূরত্ব পরিমাপক সরঞ্জাম, ডপলার ওমনি ডিরেকশন রেঞ্জ, অগ্নিনির্বাপক ব্যবস্থা হালনাগাদ করা হবে। যান্ত্রিক অবতরণ ব্যাবস্থা ও স্বয়ংক্রিয় মেট্রোলজিক্যাল পর্যবেক্ষণ ব্যবস্থা গড়ে তোলা হবে। প্রকল্পের দ্বিতীয় পর্যায়ে আধুনিক টার্মিনাল ভবন, ট্যাক্সিওয়ে, অ্যাপ্রোচ ও বোর্ডিং ব্রিজসহ লাইটিং ব্যবস্থার আধুনিকায়ন করা হবে।
২রা অক্টোবর ২০১৪ তারিখ পযন্ত তথ্য মতে।
ক্লাউদিও ব্রাভো
ক্লাউদিও আন্দ্রেস ব্রাভো মুনোজ (জন্মঃ ১৩ এপ্রিল ১৯৮৩), যিনি ক্লাউদিও ব্রাভো নামে পরিচিত, ইংলিশ প্রিমিয়ার লীগ এর দল ম্যানচেস্টার সিটি ও চিলি দলের হয়ে গোলরক্ষক হিসেবে খেলেন। তিনি "কোলো কোলো"র হয়ে তার পেশাদার ক্যারিয়ার শুরু করেন। ২০০৬ সালে তিনি লা লীগার দল "রিয়াল সোসিয়েদাদ" এ যোগ দেন। ১৪ ফেব্রুয়ারি ২০১০, তিনি "জিমনাস্টিক দি তারাগোনা"র বিপক্ষে ফ্রি-কিক থেকে তার প্রথম গোল করেন। ২০১৪ সালে তিনি দ্বিতীয় চিলিয়ান ফুটবলার হিসেবে বার্সেলোনায় যোগ দেন। ২০১৬ সালে তিনি ১ কোটি ৭০ লক্ষ ইউরোর বিনিময়ে ম্যানচেস্টার সিটি তে যোগ দেন।
ক্লাউদিও ব্রাভো চিলি অনূর্ধ্ব-১৭, অনূর্ধ্ব-২০ ও অনূর্ধ্ব-২৩ দলের হয়ে খেলেছেন। ১১ জুলাই ২০০৪ প্যারাগুয়ের বিপক্ষে কোপা আমেরিকার ম্যাচে তার চিলি জাতীয় দল এ অভিষেক হয়। তিনি চিলির হয়ে চারটি কোপা আমেরিকা ও দুটি বিশ্বকাপ খেলেছেন। বরতমানে তিনি চিলি দলের অধিনায়ক ও সবচেয়ে বেশি ম্যাচ খেলা খেলোয়াড়। তিনি ২০১৫ ও ২০১৬ সালে চিলি দলের কোপা আমেরিকা জয়ে নেতৃত্ব দেন।
সুমাইয়া বিনতে খাইয়াত
সুমাইয়া বিনতে খাইয়াত হলেন ইসলামিক ঐতিহ্য অনুসারে হিজরত পূর্ব সময়ের প্রথম শহীদ সাহাবী এবং মহিলা যিনি ইসলাম ধর্ম গ্রহণ করার কারণে আবু জাহলের হাতে নিহত হন| তিনি ইয়াসির ইবনে আমেরের স্ত্রী এবং আম্মার ইবনে ইয়াসিরের 
মাতা ছিলেন, যারা প্রাথমিক মুসলিম ধর্মান্তরিতদের মধ্যে অন্যতম ছিলেন| তার নির্যাতন ও নিহত হওয়ার ঘটনা ইবনে ইশহাক রচিত সীরাতে বিস্তারিতভাবে উল্লেখ রয়েছে|
পটাসিয়াম সালফাইট
পটাসিয়াম সালফাইট (KSO) একটি রাসায়নিক যৌগ, যা পটাসিয়াম ক্যাটায়ন এবং সালফাইট এনায়ন এর লবণ। খাদ্য যুত হিসেবে এটা ই সংখ্যা ই২২৫ (আইএনএস সংখ্যা ২২৫)-এর অধীনে সংরহ্মনকারী হিসেবে ব্যবহৃত হয়। এটি অস্ট্রেলিয়া এবং নিউজিল্যান্ডে ব্যবহারের জন্যে অনুমোদিত কিন্তু ইউরোপীয় ইউনিয়নে ব্যবহারের জন্যে অনুমোদিত নয়।
২০১০ এশিয়ান গেমসে কাবাডি - মহিলা
২০১০ এশিয়ান গেমসে মহিলাদের কাবাডি প্রতিযোগিতায় প্রথমে আটটি দল অংশগ্রহণ করে, কিন্তু ন্যাশনাল স্পোর্টস কাউন্সিল ও নেপাল অলিম্পিক কমিটির মধ্যে খেলোয়াড়দের যোগদান সংক্রান্ত বিবাদের কারণে নেপাল জাতীয় মহিলা কাবাডি দল এই প্রতিযোগিতাতে যোগ দিতে না পারায় শেষ পর্যন্ত সাতটি দল অংশগ্রহণ করে। চীনের গুয়াংঝৌ শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।
২০১০ এশিয়ান গেমসে কাবাডি
চীনের গুয়াংঝৌ শহরে অনুষ্ঠিত ২০১০ এশিয়ান গেমসে কাবাডি প্রতিযোগিতায় পুরুষ ও মহিলা উভয় বিভাগেই ভারত স্বর্ণপদক লাভ করে।
সৌরভ কুমার চলিহা
সৌরভ কুমার চলিহা (; ) অসমের সাহিত্যের ইতিহাসে এক প্রসিদ্ধ ছদ্মনাম। তাঁর প্রকৃত নাম "সুরেন্দ্র নাথ মেধি"। চৌদ্দ বৎসর বয়সে তিনি "পারিজাত" নামক অসমীয়া আলোচনা পত্রিকায় গল্পকার হিসেবে আত্মপ্রকাশ করেন।
অসমের দরং জেলার মঙলদৈয়ে সৌরভ কুমার চলিহা জন্মগ্রহন করেন। তাঁর পিতার নাম কালিরাম মেধি ও মাতার নাম স্বর্ণলতা মেধি। ১৯৩৯ সনে গুয়াহাটির সেইন্ট মেরিজ কনভেন্ট স্কুল থেকে তিনি শিক্ষা গ্রহন করেন । ১৯৪৬ সনে কটন কলেজিয়েট স্কুল থেকে প্রবেশিকা পরীক্ষায় উত্তীর্ণ হন ও কটেন কলেজে নামভর্তী করেন। ১৯৪৮ সনে আই.এস.সি পরীক্ষায় পঞ্চম স্থান লাভ করে উত্তীর্ণ হন। অধ্যয়নরত সময়ে তিনি রিভনুশ্বারী কমিউনিষ্ট পার্টি অফ ইন্ডিয়ার সহিত জড়িত থাকার জন্য তাঁকে কারাবাসে থাকতে হয়। কারাগার থেকে পরীক্ষা দিয়ে তিনি ১৯৫০ সনে পদার্থ বিজ্ঞান বিষয়ে স্নাতক ডিগ্রী লাভ করেন। রাজনৈতিক কাম-কাজের সহিত জড়িত থাকার জন্য তাঁর অভিভাবক তাঁকে বিদেশ পাঠানোর সিদ্ধান্ত নেন। ১৯৫২ সনে তিনি ইংলেন্ডের লিভারপুল অভিমুখে ভারতীয় জাহাজে যাত্রা করেন। দুইবৎসর পর তিনি লন্ডন বিশ্ববিদ্যালয় থেকে পদার্থ বিজ্ঞানে স্নাতকোত্তর ডিগ্রী লাভ করেন । তারপর তিনি জার্মানীর কয়েকটি বিদ্যালয়ে শিক্ষকতা করেন। ১৯৬০ সনে তিনি অসমে ফিরে আসেন ও গুয়াহাটির অসম অভিযান্ত্রিক মহাবিদ্যালয়ে অধ্যাপক রুপে যোগদান করেন। উক্ত মহাবিদ্যালয় থেকে তিনি ১৯৮৮ সনে স্বেচ্ছায় অবসর গ্রহণ করেন।
সৌরভ কুমার চলিহার লিখিত প্রথম গল্পটির নাম পাঞ্জাব সীমান্তর সহযাত্রী। এরপর তাঁর কালমাক্স নামক গ্রন্থ প্রকাশিত হয়। রামধেণু ছোট গল্প প্রতিযোগীতায় তাঁর অশান্ত ইলেকট্রন প্রথম পুরস্কার লাভ করে। ১৯৭৪ সনে গোলাম নামক সংকলনের জন্য সাহিত্য অকাদেমি পুরস্কার ও ১৯৯৫ সনে অসম উপত্যকা সাহিত্য পুরস্কার লাভ করেন।
গুগল প্লে
গুগল প্লে পূর্ব নাম অ্যানড্রয়েড মার্কেট ছিল, গুগল দ্বারা পরিচালিত একটি ডিজিটাল ডিস্ট্রিবিউশন প্ল্যাটফর্ম। অ্যানড্রয়েড অপারেটিং সিস্টেম ব্যবহারকারীরা এর মাধ্যমে বিভিন্ন অ্যাপ্লিকেশনের পর্যালোচনা ও ডাউনলোড করতে পারে, এজন্য অ্যানড্রয়েড অপারেটিং সিস্টেমের ব্যবহারকারীর গুগল একাউন্ট থাকতে হবে। গুগল প্লে থেকে বিভিন্ন ধরনের অফিসিয়াল অ্যাপ্লিকেশন সহ নানা ধরনের ফ্রি ও পেইড অ্যাপ্লিকেশন ডাউনলোড করা যায়, এছাড়া সঙ্গীত, ম্যাগাজিন, বই, সিনেমা, টেলিভিশনের প্রোগ্রামসহ ইত্যাদি ডিজিটাল মিডিয়ার মাধ্যম হিসেবে একটি অনলাইন স্টোর হিসেবে কাজ করে।
আন্না কারেনিনা
আন্না কারেনিনা (; ) রাশিয়ান লেখক ল্যেভ তল্‌স্তোয়ের বিশ্ববিখ্যাত উপন্যাস। এটি ধরাবাহিকভাবে দি রাশিয়ান মেসেঞ্জারে ১৮৭৩ থেকে ১৮৭৭ সাল পর্যন্ত প্রকাশিত হয়। যদিও ১৮৭৮ সালে এটি প্রথম সম্পূর্ণ বই আকারে প্রকাশিত হয।
উপন্যাসটিতে তৎকালিন সময়ের বাস্তবিকতা এবং পারিবারিক জীবনের ব্যক্তিগত অবস্থার প্রকাশ পেয়েছে। তল্‌স্তোয়ের বিবেচনাই "আন্না কারেনিনা" প্রথম প্রকৃত উপন্যাস, যখান তিনি বিবেচনা তার বিশ্ববিখ্যাত উপন্যাস ওয়ার এন্ড পিস এর চাইতে বেশিকিছু।
২০১৪-১৫ সংযুক্ত আরব আমিরাতে অস্ট্রেলিয়া বনাম পাকিস্তান ক্রিকেট দল
অস্ট্রেলিয়া ক্রিকেট দল পূর্ব-নির্ধারিত সময়সূচী মোতাবেক ৫ অক্টোবর থেকে ৩ নভেম্বর, ২০১৪ তারিখ পর্যন্ত সংযুক্ত আরব আমিরাত সফর করে। সেখানে তারা পাকিস্তান ক্রিকেট দলের বিপক্ষে একটি টুয়েন্টি২০ আন্তর্জাতিক, তিনটি একদিনের আন্তর্জাতিকে অংশ নেয়। এছাড়াও দল দুইটি টেস্ট খেলায় প্রতিদ্বন্দ্বিতা করে। পাকিস্তানে পর্যাপ্ত নিরাপত্তা না থাকায় সংযুক্ত আরব আমিরাতে এ ক্রিকেট সিরিজের আয়োজন করা হয়েছে।
সীমিত ওভারের খেলাগুলোয় অস্ট্রেলিয়া দল একাধিপত্য বিস্তার করলেও টেস্ট সিরিজে পাকিস্তান দল ২-০ ব্যবধানে হোয়াইটওয়াশ করে।
আন্না কারেনিনা (দ্ব্যর্থতা নিরসন)
আন্না কারেনিনা রাশিয়ান লেখক ল্যেভ তল্‌স্তোয়ের উপন্যাস।
আন্না কারেনিনা এছাড়াও উল্লেখ করতে পারে:
বাংলাদেশ ফায়ার সার্ভিস এন্ড সিভিল ডিফেন্স
বাংলাদেশ ফায়ার সার্ভিস এন্ড সিভিল ডিফেন্স () বাংলাদেশে সরকারের স্বরাষ্ট্র মন্ত্রণালয়ের অধীনস্থ একটি সেবাধর্মী প্রতিষ্ঠান। স্বরাষ্ট্র মন্ত্রণালয়ের অধীন এ প্রতিষ্ঠানটি "১৯৮২" সালে গতি, সেবা ও ত্যাগের মূলমন্ত্রে উজ্জীবিত হয়ে কার্যক্রম আরম্ভ করে। প্রথম সাড়া প্রদানকারী সংস্থা( First Responder Organization) হিসেবে এ বিভাগের কর্মীরা অগ্নি নির্বাপণ, অগ্নি প্রতিরোধ, উদ্ধার, আহতদের প্রাথমিক চিকিৎসা প্রদান, মুমূর্ষু রোগীদের হাসপাতালে প্রেরণ ও দেশী-বিদেশী ভিআইপিদের অগ্নি নিরাপত্তা বিধান করে থাকে । উদ্ধার তৎপরতা পরিচালনাকারী সংস্থা হিসেবে যা সব ধরনের প্রাকৃতিক ও মানবিক দুর্ঘটনায় উদ্ধারকার্যে সক্রিয়ভাবে অংশগ্রহণ করে থাকে। যেকোন দুর্ঘটনায় সাহায্যের প্রয়োজনে "ফায়ার সার্ভিসের" জরুরি টেলিফোন নাম্বার অর্থাৎ হটলাইন হল, ১- ৯-৯ ।
বর্তমানে ফায়ার সার্ভিস ও সিভিল ডিফেন্স অধিদপ্তরের সকল কার্যক্রম ২০০৩ সনে প্রণীত "অগ্নি প্রতিরোধ ও নির্বাপণ আইন-২০০৩" এবং "ফায়ার সার্ভিস বিধিমালা-১৯৬১" দ্বারা পরিচালিত হয়ে থাকে।
ফিলিপস
কনিনক্লিজকে ফিলিপস এন. ভি. একটি প্রযুক্তি কোম্পানি যার সদর দপ্তর আমস্টারডামে। ১৮৯১ সালে গেরার্ড ফিলিপস এবং ফ্রেডরিক ফিলিপস এটি প্রতিষ্ঠা করেন। এটি বিশ্বের অন্যতম সর্ববৃহৎ ইলেক্ট্রনিক্স কোম্পানি এবং ৬০টির বেশি দেশে প্রায় ১২২,০০০ কর্মী রয়েছে। 
এটি মূলত তিনটি ডিভিশনে বিভক্ত। এগুলো হলো : ফিলিপস কনজিউমার লাইফস্টাইল, ফিলিপস হেলথকেয়ার এবং ফিলিপস লাইটিং।
ফিলিপস হেলথকেয়ার পণ্যসমূহের মধ্যে রয়েছে:
অ্যাস্ট্রো বয় (১৯৬৩ টেলিভিশন ধারাবাহিক)
এস্ট্রো বয় ১৯৬৩ টেলিভিশন ধারাবহিক। যেটি লিখেছেন ইয়োসহিইউকি তোমিনো। এস্ট্রো বয় প্রথম জনপ্রিয় জাপানি এনিমেটেড সিরিজ। এটা ১৯৫২সালের মাঙ্গা এর ওপর ভিত্তি করে তৈরী করা হয়েছিল। এটা মাঙ্গার ঈশ্বর নামে পরিচিত। এটার জনপ্রিতার ১৯৮০সালে পুনরায় নির্মাণ করা হয়।
বাল্ক এসএমএস
বাল্ক এসএমএস হলো এক প্রকার অনলাইন ভিত্তিক এসএমএস (মেসেজিং) সেবা। যার দ্বারা ইন্টারনেট এর মাধ্যমে সরাসরি ওয়েব সাইটে প্রবেশ করে অথবা সফ্টওয়ার ব্যবহার করে ইউজার নেইম ও পাসওয়ার্ড দিয়ে লগইন করে বিশ্বের যে কোন মোবাইল নম্বরে যে কোন নাম ব্যবহার করে (মেসেজ সেন্ডার হিসেবে) মেসেজ পাঠানো যায়। অর্থাৎ এর বিশেষ সুবিধা হল এই যে, এর মাধ্যমে ব্যবহারকারী নিজের নাম বা কোম্পানীর নাম ব্যবহার করে মেসেজ পাঠাতে পারেন।
সেন্ডার আইডি হলো যে নাম বা নম্বর থেকে মোবাইলে এসএমএস আসে অর্থাৎ গ্রহনকৃত মেসেজের যে কোন নাম বা নম্বর।
স্টিফেন ফ্লেমিং
স্টিফেন পল ফ্লেমিং, ওএনজেডএম (; জন্ম: ১ এপ্রিল, ১৯৭৩) ক্রাইস্টচার্চে জন্মগ্রহণকারী নিউজিল্যান্ডের প্রথিতযশা সাবেক আন্তর্জাতিক ক্রিকেটার। টেস্ট ও একদিনের আন্তর্জাতিকে ‘ব্ল্যাক ক্যাপস’ নামে পরিচিত নিউজিল্যান্ড জাতীয় ক্রিকেট দলের অধিনায়কের দায়িত্ব পালন করেন স্টিফেন ফ্লেমিং। ১১১টি টেস্ট খেলে নিউজিল্যান্ডের পক্ষে দ্বিতীয় সর্বাধিক টেস্ট খেলোয়াড়ের মর্যাদা লাভ করেন। পাশাপাশি সবচেয়ে অধিক সময় খেলেন ও দলের নেতৃত্বে থেকে ভারত, ইংল্যান্ড, ওয়েস্ট ইন্ডিজ, শ্রীলঙ্কা, বাংলাদেশ ও জিম্বাবুয়ের বিপক্ষে ২৮ টেস্ট জয়ের মাধ্যমে সর্বাধিক সফলতা লাভ করেন।
বামহাতি ব্যাটসম্যান ফ্লেমিং মার্চ, ১৯৯৪ সালে টেস্টে অভিষিক্ত হন। ভারতের বিপক্ষে অনুষ্ঠিত ঐ টেস্টে ৯২ রান করে ম্যান অব দ্য ম্যাচের পুরস্কার লাভ করেছিলেন তিনি। ১৯৯৬-৯৭ মৌসুমে সফরকারী ইংল্যান্ড দলের বিপক্ষে অকল্যান্ডে অনুষ্ঠিত প্রথম টেস্টে তিনি তার প্রথম সেঞ্চুরি করেন। ঐ সিরিজের তৃতীয় টেস্টে লি জার্মনের কাছ থেকে অধিনায়কত্ব গ্রহণ করেন মাত্র ২৩ বছর ৩২১ দিন বয়সে। এরফলে তিনি নিউজিল্যান্ডের সর্বকনিষ্ঠ অধিনায়কের মর্যাদা লাভ করেন।
২০০৬ সালে শততম টেস্টে অংশগ্রহণ করেন। দক্ষিণ আফ্রিকার বিপক্ষে ঐ খেলায় তিনি ০ ও ৬ রান তুলেন। ১২৮ রানের ব্যবধানে পরাজিত হয় তার দল। ঐ একই খেলায় জ্যাক ক্যালিস ও শন পোলক নিজেদের শততম টেস্টে জয়ের মাধ্যমে উদযাপন করেন।
মূলতঃ তিনি তার অধিনায়কত্বের জন্য স্মরণীয় হয়ে রয়েছেন। শেন ওয়ার্নের ন্যায় ক্রিকেটারগণ তাকে বিশ্ব ক্রিকেটে সেরা অধিনায়কদের একজনরূপে অভিহিত করেছেন। সাম্প্রতিককালে গ্রেম সোয়ান তার দেখা সত্যিকারের দুইজন অধিনায়কদের মধ্যে অ্যান্ড্রু স্ট্রসের সাথে তাকেও অন্তর্ভুক্ত করেছেন।
তীক্ষ্ণবুদ্ধিসম্পন্ন অধিনায়ক হিসেবে স্টিফেন ফ্লেমিংয়ের সুনাম ছিল। এছাড়াও, ধ্রুপদী ঘরানার বামহাতি ব্যাটসম্যান হিসেবে পরিচিতি পেয়েছেন তিনি। ১১১টি টেস্টে অংশগ্রহণ করে নিউজিল্যান্ডীয়দের মাঝে দ্বিতীয় সর্বোচ্চ স্থানে আরোহণ করেছেন। সমগ্র খেলোয়াড়ী জীবনে সাত সহস্রাধিক রান তুলতে পেরেছেন। মার্টিন ক্রো’র অবসরগ্রহণের পর একদল তরুণ খেলোয়াড়কে সাথে নিয়ে দল পরিচালনায় অগ্রসর হন। এ সময়ে তিনবার ক্রিকেট বিশ্বকাপে দলকে নেতৃত্ব দেয়ার সৌভাগ্য হয় তার। কিন্তু কোনবারই সফলতা পাননি। তবে, স্বর্ণালী মুহুর্ত আসে ২০০০ সালের আইসিসি চ্যাম্পিয়ন্স ট্রফিতে। তার দল প্রথমবারের মতো আইসিসির কোন শিরোপা লাভে সক্ষম হয়।
১৯৯৫ সালের এক সফরে দলীয় সঙ্গী ম্যাথু হার্ট, শেন থমসন ও ডিওন ন্যাশের সাথে একটি হোটেল মারিজুয়ানা সেবনকালে ধরা পড়লেও এ বিতর্ক থেকে রক্ষা পান। তবে, দক্ষিণ আফ্রিকায় এ ঘটনায় সর্বমোট ৬জন খেলোয়াড়কে জরিমানা করা হয়েছিল।
২৬ মার্চ, ২০০৮ তারিখে আন্তর্জাতিক ক্রিকেট থেকে অবসর নেন তিনি।
২০০৮ সালে অনুষ্ঠিত ইন্ডিয়ান প্রিমিয়ার লীগে চেন্নাই সুপার কিংস দলে $৩৫০,০০০ মার্কিন ডলারের বিনিময়ে চুক্তিবদ্ধ হন। পরবর্তীতে ২০০৯ সাল থেকে দলীয় কোচের দায়িত্বভার পালন করছেন। ফেব্রুয়ারি, ২০১৫ সালে বিগ ব্যাশ লীগে মেলবোর্ন স্টার্সের কোচ হিসেবে চুক্তিতে স্বাক্ষর করেন।
৯ মে, ২০০৭ তারিখে দীর্ঘদিনের বান্ধবী কেলি পেইনের সাথে ওয়েলিংটনে বিবাহ-বন্ধনে আবদ্ধ হন। এ দম্পতির কন্যা টেলা ২০০৬ সালে জন্মগ্রহণ করে। ইন্ডিয়ান প্রিমিয়ার লীগের সেমি-ফাইনালের পূর্বে দ্বিতীয় সন্তান কুপারের জন্মগ্রহণের কারণে নিউজিল্যান্ডে ফিরে আসেন। তার বাবা সাউথ ক্রাইস্টচার্চ ক্রিকেট ক্লাবের সভাপতি ছিলেন। ২০১১ সালে রাণীর জন্মদিনের সম্মানে আয়োজিত অনুষ্ঠানে ক্রিকেটে সবিশেষ ভূমিকা রাখায় তাকে নিউজিল্যান্ড অর্ডার অব মেরিট উপাধিতে ভূষিত করা হয়।
নীচের ছকে স্টিফেন ফ্লেমিংয়ের টেস্ট শতকের সংক্ষিপ্ত বিবরণ দেয়া হলো:-
মার্ক-আন্দ্রে টের স্টেগেন
মার্ক-আন্দ্রে টের স্টেগেন (জন্মঃ ৩০ এপ্রিল ১৯৯২) লা লীগার দল বার্সেলোনা ও জার্মানি জাতীয় দল এর হয়ে গোলরক্ষক হিসেবে খেলেন।
টের স্টেগেনের ফুটবলের হাতেখড়ি হয় বরুশিয়া মনশেনগ্লাডবাখ এর একাডেমীতে। ১০ এপ্রিল ২০১১ বরুশিয়া মনশেনগ্লাডবাখ এর মূল দলে তার অভিষেক হয়। ২০১৪ সালে তিনি বার্সেলোনায় যোগ দেন। ১৭ অগাস্ট ২০১৪, "অ্যাপোয়েল নিকোশিয়া"র বিপক্ষে চ্যাম্পিয়নস লীগ এর ম্যাচে তার বার্সেলোনায় অভিষেক হয়।
টের স্টেগেন জার্মানি অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯ ও অনূর্ধ্ব-২১ দলের হয়ে খেলেছেন। ২৬ মে ২০১২ সুইজারল্যান্ড এর বিপক্ষে প্রীতি ম্যাচে তার জার্মানি দলে অভিষেক হয়। ২০১২ সালের ১৫ অগাস্ট আর্জেন্টিনার বিপক্ষে প্রীতি ম্যাচে তিনি লিওনেল মেসির পেনাল্টি ঠেকান। তিনি ২০১৭ ফিফা কনফেডারেশন্স কাপ এ চ্যাম্পিয়ন হওয়া জার্মানি দলের সদস্য ছিলেন।
ডিওন ন্যাশ
ডিওন জোসেফ ন্যাশ (; জন্ম: ২০ নভেম্বর, ১৯৭১) অকল্যান্ডে জন্মগ্রহণকারী নিউজিল্যান্ডীয় সাবেক আন্তর্জাতিক ক্রিকেটার। নিউজিল্যান্ড জাতীয় ক্রিকেট দলের পক্ষে প্রতিনিধিত্ব করেছেন। দলে তিনি মূলতঃ ডানহাতি ফাস্ট মিডিয়াম বোলার ছিলেন। ১৯৯৯ সালের নিয়মিত অধিনায়ক স্টিফেন ফ্লেমিংয়ের আঘাতজনিত অনুপস্থিতির কারণে দলের অধিনায়কের দায়িত্ব পালন করেছেন। ১৯৯২ থেকে ২০০১ সময়কালের মধ্যে ৯৩ টেস্ট উইকেট লাভ করেন।
১৯৯৫ সালে দক্ষিণ আফ্রিকা সফরে ভবিষ্যতের অধিনায়ক স্টিফেন ফ্লেমিং ও দলীয় সঙ্গী শেন থমসন„ ম্যাথু হার্টের সাথে নিষিদ্ধ ঘোষিত কানাবিস সেবনের অভিযোগে দল থেকে বহিষ্কৃত হন। এ ঘটনায় দলের ৬জন সদস্যকে জরিমানা করা হয়েছিল।
জুন, ২০০৫ সালে নিউজিল্যান্ড জাতীয় ক্রিকেট দলের নির্বাচকমণ্ডলীর অন্যতম সদস্য ছিলেন। ২০০৮ সালে তিনি আনুষ্ঠানিকভাবে নিউজিল্যান্ড বীচ ক্রিকেট দলের ব্যাটসম্যান/বোলার হয়েছিলেন। এছাড়াও ন্যাশ অকল্যান্ড অস্ট্রেলিয়ান ফুটবল লীগে অস্ট্রেলিয়ান রুলস ফুটবল খেলেন। এ প্রতিযোগিতায় তিনি প্রধান খেলোয়াড় ছিলেন। রস্কিল সেন্টস তার সাথে খেলেন।
নিউজিল্যান্ডের সাবেক নেটবলার বার্নিস মেনের সাথে বিবাহ-বন্ধনে আবদ্ধ হন তিনি।
চিশতিয়া তরিকা
চিশতিয়া ত্বরিকা ( - "Čištī") ( - "Shishti") হল ইসলাম ধর্মের একটি সুফি তরিকা। বর্তমান আফগানিস্তানের হেরাতের নিকটবর্তী ক্ষুদ্র শহর চিশতে ৯৩০ সালের দিকে এই ধারার উদ্ভব হয়। এতে ভালবাসা, সহিষ্ণুতা ও উদারতার উপর গুরুত্বারোপ করা হয়।
মূলত আফগানিস্তান ও দক্ষিণ এশিয়ায় এই তরিকার অনুসরণ করা হয়। এটি প্রথম চারটি প্রধান সুফি তরিকার (চিশতি, কাদেরিয়া, সোহরাওয়ার্দিয়া ও নকশবন্দি) অন্যতম। ১২ শতকের মধ্যভাগে মইনুদ্দিন চিশতি লাহোর ও আজমিরে এই তরিকা আনয়ন করেন। চিশতি তরিকার প্রতিষ্ঠাতা আবু ইশক শামির পর তিনি এই ধারার অষ্টম ব্যক্তি। বর্তমানে এই তরিকার বেশ কিছু শাখা রয়েছে।
গত শতকে এই তরিকা আফগানিস্তান ও দক্ষিণ এশিয়ার বাইরে বিস্তার লাভ করেছে। চিশতি শিক্ষকরা যুক্তরাজ্য, যুক্তরাষ্ট্র, অস্ট্রেলিয়া ও দক্ষিণ আফ্রিকায় তাদের কেন্দ্র স্থাপন করেছেন।
স্বরাষ্ট্র মন্ত্রণালয় (বাংলাদেশ)
স্বরাষ্ট্র মন্ত্রণালয় গণপ্রজাতন্ত্রী বাংলাদেশ সরকারের অধীনে দেশের অভ্যান্তরীন আইন-শৃঙ্খলা পরিস্থিতির উন্নয়ন, মানবসম্পদ ও জীবনের নিরাপত্তা প্রদান, উদ্ধার অভিযান/তৎপরতা, অপরাধদমন, অপরাধী শনাক্তকরণ, জল ও স্থল সীমান্ত নিরাপত্তা, চোরাচালান রোধ, প্রবাস ও অভিবাসন সম্পর্কিত নীতিমালা/চুক্তি প্রণয়ন, মাদকদ্রব্যের অপব্যবহার রোধ, মাদকদ্রব্য চোরাচালান রোধ, মানবপাচার রোধ, ইত্যাদি কার্যক্রম পরিচালনা এবং এ-সংশ্লিষ্ট আইন, বিধান, প্রবিধান ও নিয়ম-নীতি প্রনয়ন এবং বাস্তবায়নের লক্ষ্যে কাজ করে।
যে সকল বিভাগসমূহ এই মন্ত্রনালয়ের আওতাধীন রয়েছে :
মুহাম্মদ কাসেম নানুতুবি
মুহাম্মদ কাসেম নানুতুবি (১৮৩৩-১৮৮০) ছিলেন উপমহাদেশের একজন মুসলিম পন্ডিত। তিনি বর্তমান ভারতের উত্তর প্রদেশের শাহারানপুরের নিকট নানুতা নামক একটি [গ্রাম|[গ্রামে]] জন্মগ্রহণ করেন। নিজ শহরে তিনি প্রাথমিক শিক্ষালাভ করেন। এরপর তিনি দেওবন্দ যান এবং মৌলভি মাহতাব আলির মাদরাসায় শিক্ষালাভ করেন। এরপর তিনি শাহারানপুর যান। সেখানে তার নানার সাথে অবস্থান করেন। শাহারানপুরে মৌলভি নওয়াজের তত্ত্বাবধানে তিনি আরবি ব্যাকরণ বিষয়ে প্রাথমিক গ্রন্থাদি পাঠ করেন। ১৮৪৩ সালের শেষের দিকে মামলুকুল আলি তাকে দিল্লি নিয়ে যান। সেখানে তিনি "কাফিয়া" ও বিভিন্ন গ্রন্থ অধ্যয়ন করেন। এরপর তিনি মাদরাসা গাজিউদ্দিন খানে ভর্তি হন।
তার ঘনিষ্ঠ আত্মীয় মুহাম্মদ ইয়াকুব নানুতুবি লিখেছেন:“আমার মরহুম পিতা তাকে আরবি মাদরাসায় ভর্তি করান এবং বলেন, “ইউক্লিড নিজে অধ্যয়ন কর এবং পাটিগণিতের অনুশীলন সম্পন্ন কর”। কয়েকদিন পর তিনি সাধারণ বক্তৃতাসমূহে অংশ নেন এবং পাটীগণিতের অনুশীলন সম্পন্ন করেন। মুনশি জাকাতউল্লাহ তাকে কয়েকটি কঠিন প্রশ্ন করেন। তিনি সেগুলো সমাধান করতে জানতেন বিধান তিনি পরিচিত হয়ে উঠেন। বার্ষিক পরীক্ষা কাছে আসার পর তিনি এতে অংশ না নিয়ে মাদরাসা ত্যাগ করেন। মাদরাসার সকল ব্যক্তি বিশেষ করে প্রধান শিক্ষক এজন্য খুবই কষ্ট পান”।
মাদরাসা গাজিউদিন খানে ভর্তি হওয়ার পূর্বে মামলুক আলির তত্ত্বাবধানে তিনি যুক্তি, দর্শন ও পাণ্ডিত্যপূর্ণ ধর্মতত্ত্বের উপর বিভিন্ন গ্রন্থাদি পাঠ করেন। তিনি একটি পাঠচক্রে যোগ দেন। কুরআন ও হাদিসের অধ্যয়নে এটি ভারতে কেন্দ্রীয় অবস্থানে ছিল। তিনি আবদুল গণি মুজাদ্দিদির তত্ত্বাবধানে হাদিস অধ্যয়ন করেন।
শিক্ষা সমাপ্তির পর তিনি "মাতবাহে আহমদি" এর সম্পাদক হন। এসময় আহমেদ আলির অনুরোধে তিনি সহিহ বুখারীর শেষ কয়েক অংশের উপর টীকা লেখেন। দারুল উলুম দেওবন্দ স্থাপনের পূর্বে তিনি ছাট্টা মসজিদে "ইউক্লিড" শিক্ষা প্রদানে নিয়োজিত ছিলেন। তার বক্তৃতাগুলো ছাপাখানায় দেয়া হত। তার শিক্ষার মাধ্যমে একদল নতুন উলামার আবির্ভাব হয়। তিনি দারুল উলুম দেওবন্দ প্রতিষ্ঠা করেন।
১৮৬০ সালে তিনি হজ্জ করেন। ফেরার পর মেরুটের "মাতবাহে মুজতবা"তে বই বিন্যাসের দায়িত্ব পান। ১৮৬৮ সাল পর্যন্ত তিনি এতে যুক্ত ছিলেন। এরপর তিনি দ্বিতীয়বার হজ্জ করেন। এরপর মেরুটের "মাতবাহে হাশিমি" চাকরি করেন।
তার প্রচেষ্টায় দেওবন্দে মাদরাসা গড়ে উঠে। এছাড়াও তার প্রচেষ্টায় অন্যান্য স্থানেও মাদরাসা গড়ে উঠে।
শাব্বির আহমেদ উসমানি
শাব্বির আহমেদ উসমানি (, "Shabbīr Aḥmad ‘Usmānī"; ৬ অক্টোবর ১৮৮৬১৩ ডিসেম্বর ১৯৪৯) ছিলেন ভারতের একজন মুসলিম পন্ডিত। ১৯৪০ এর দশকে তিনি পাকিস্তান সৃষ্টিতে সমর্থন জানান। তিনি একজন ধর্মতাত্ত্বিক, লেখক, বক্তা, রাজনীতিবিদ এবং তাফসির ও হাদিসের পন্ডিত ছিলেন। সেসাথে তিনি শাইখুল হিন্দ মাহমুদুল হাসানের ছাত্র ও খলিফাও ছিলেন।
কাদেরিয়া তরিকা
কাদিরিয়া (Arabic: القادريه, Persian:قادریه, also transliterated "Qadri", "Qadriya", "Kadri", "Elkadri", "Elkadry", "Aladray", "Adray", "Kadray", "Qadiri","Quadri" or "Qadri") হল একটি সুফি তরিকা। আবদুল কাদের জিলানির নাম থেকে এই তরিকার নামকরণ করা হয়েছে। এর বেশ কিছু শাখা রয়েছে। আরবভাষী অঞ্চলসহ তুরস্ক, ইন্দোনেশিয়া, আফগানিস্তান, ভারত, বাংলাদেশ, পাকিস্তান, বলকান, ফিলিস্তিন, চীন, পূর্ব ও পশ্চিম আফ্রিকাতে এর বিস্তার রয়েছে।
Ashrafesimna Academy, is dedicated to great scholars of Ashrafi order...Hazrat Pir Ashraful-ulema Abul Hasan Shykh Saiyed Mohammed Ashraf Ashrafi-Jilani. Kichhouchvi
বাংলাদেশী চিত্রশিল্পীদের তালিকা
এটি বাংলাদেশী চিত্রশিল্পীদের একটি তালিকা (বর্ণানুক্রম অনুসারে)
বেলেরিভ ওভাল
বেলেরিভ ওভাল অস্ট্রেলিয়ার তাসমানিয়া অঙ্গরাজ্যের হোবার্টের পূর্ব উপকূল তীরবর্তী সিটি অব ক্ল্যারেন্সের বেলেরিভে অবস্থিত আন্তর্জাতিকমানের ক্রিকেটস্টেডিয়াম। ব্যবসায়িক সম্প্রচারস্বত্ত্বজনিত কারণে এটি ব্লান্ডস্টোন অ্যারিনা নামেও পরিচিত। এ স্টেডিয়ামে অস্ট্রেলীয় রুলস ফুটবল মাঠ রয়েছে। তাসমানিয়ার একমাত্র মাঠ হিসেবে বর্তমানে এখানেই আন্তর্জাতিক ক্রিকেট খেলাগুলোর আয়োজন করা হয়। দর্শক ধারণ ক্ষমতা প্রায় ষোল হাজার হলেও ২০০৩ সালে ইংল্যান্ডের বিপক্ষে স্বাগতিক অস্ট্রেলিয়ার খেলায় ১৬,৭১৯ জন দর্শকের রেকর্ড ধারণ করা হয়েছে।
অত্র এলাকায় ফুটবল ও ক্রিকেট খেলা শুরু হবার পর ঊনবিংশ শতকের মধ্যভাগে বেলেরিভ ওভাল প্রতিষ্ঠিত হয়। ১৮৮৪ সালে কার্লটন ও বেলেরিভের মধ্যে প্রথম ফুটবল খেলার রেকর্ড করা হয়। ১৯১৩ সালে বীচ, চার্চ ও ডারওয়েন্ট স্ট্রীটের মধ্যকার একটুকরো জমি ক্ল্যারেন্স কাউন্সিলের কাছে বিক্রয় করা হয়। একবছর পর বেলেরিভ বিনোদন মাঠ ব্যবহারের উপযোগী করা হয়।
১৯৮৭ সালে টিসিএ চেয়ারম্যান ডেনিস রজার্সের নেতৃত্বে স্থানান্তর প্রক্রিয়া চলে। ১২ জুন, ১৯৮৮ তারিখে শ্রীলঙ্কা ও নিউজিল্যান্ডের মধ্যকার একদিনের আন্তর্জাতিকের মাধ্যমে প্রথম আন্তর্জাতিক খেলার সূচনা ঘটে। খেলা দেখতে ৬,৫০০ দর্শক মাঠে আসেন।
১৬-২০ ডিসেম্বর, ১৯৮৯ তারিখে তাসমানিয়ার বেলেরিভে প্রথম টেস্ট খেলা অনুষ্ঠিত হয়। খেলায় স্বাগতিক অস্ট্রেলিয়া ও শ্রীলঙ্কা প্রতিদ্বন্দ্বিতা করে। এর পরপরই নতুন ইলেকট্রনিক স্কোরবোর্ড তৈরি করা হয়।
২০০৭ সালে প্রদেশের প্রথম পুরা কাপ জয় করে তাসমানিয়া রাজ্য ক্রিকেট দল টাইগার্স টাইগার্স। ২০০৮ সালে ফোর্ড র‌্যাঞ্জার কাপের চূড়ান্ত খেলা প্রথমবারের মতো আয়োজনের দায়িত্ব পায় এ মাঠ ও তাসমানিয়া কাপ জয় করে।
অক্টোবর, ২০১১ সালে সম্প্রচারস্বত্ত্বজনিত কারণে নাম পরিবর্তনে স্বাক্ষর করে ও অস্ট্রেলিয়ায় প্রথম বড়ধরনের ক্রিকেট সুবিধাদি ভোগে অগ্রসর হয়। ব্লান্ডস্টোন ফুটওয়্যারের সাথে চুক্তি হওয়ার প্রেক্ষিতে এ মাঠ ব্লান্ডস্টোন অ্যারিনা নামে পরিচিতি পায়।
২০০৯ সালে মাঠে দিন-রাতের খেলা আয়োজনের জন্য A$৪.৮ মিলিয়ন অস্ট্রেলীয় ডলার বরাদ্দ করা হয়। এ উন্নয়ন পরিকল্পনা গ্রহণের ফলে মাঠের গ্রহণযোগ্যতা বৃদ্ধি পায় ও একদিনের আন্তর্জাতিক এবং টুয়েন্টি২০ খেলায় স্বাগতিকের মর্যাদা পায়। ফ্লাডলাইট স্থাপনের ফলে বিচ্ছুরিত আলোর জন্য বিতর্কের জন্ম দেয়।
১৪ জানুয়ারি, ২০০৩ তারিখে অস্ট্রেলিয়া-ইংল্যান্ডের মধ্যকার একদিনের আন্তর্জাতিকে সবচেয়ে বেশী ১৬,৭১৯জন দর্শক সমাগমের রেকর্ড করা হয়। ১২ জানুয়ারি, ১৯৮৮ তারিখে নিউজিল্যান্ড-শ্রীলঙ্কার মধ্যকার প্রথম একদিনের আন্তর্জাতিকে ৬,১৮০জন দর্শক মাঠে এসেছিলেন। ২১ ফেব্রুয়ারি, ২০১০ তারিখে অস্ট্রেলিয়া-ওয়েস্ট ইন্ডিজের মধ্যে অনুষ্ঠিত টুয়েন্টি২০ আন্তর্জাতিকে ১৫,৫৭৫ দর্শকের সমাগম ঘটেছিল। ঐ খেলাটি বেলেরিভ ওভালের প্রথম দিন-রাতের ক্রিকেট খেলা ছিল।
জিমি হংস্র
অমরবীর সিং হংস্র (জন্ম: ২৯ ডিসেম্বর, ১৯৮৪) ভারতের লুধিয়ানায় জন্মগ্রহণকারী কানাডার ক্রিকেটার। শিখ ধর্মাবলম্বী জিমি হংস্র মাঝারি-সারির ব্যাটসম্যান তিনি ও মাঝে-মধ্যে অফ স্পিন বোলিং করে থাকেন। ঘরোয়া ক্রিকেটে অ্যাবটসফোর্ড ক্রিকেট ক্লাবের প্রতিনিধিত্ব করছেন। বিদ্যালয় জীবন থেকেই ক্রিকেট খেলে আসছেন ও শৈশবকালেই ক্রীড়ার প্রতি অনুরাগী হন। তার বাবাও ছিলেন ক্রিকেট অনুরাগী ও তাঁর উদ্দীপনাতেই ক্রিকেটের প্রতি অনুরাগ জন্মে। ১৭-২৫ জুলাই তারিখে ফ্লোরিডার ফোর্ট লডারডেলে অনুষ্ঠিত আইসিসি আমেরিকাজ টি২০ প্রতিযোগিতায় কানাডা ক্রিকেট দলের অধিনায়ক মনোনীত হন। ঐ প্রতিযোগিতায় তার দল শিরোপা জয় করে।
আগস্ট, ২০০৯ সালে উদ্বোধনী ব্যাটসম্যান হিসেবে আন্তঃমহাদেশীয় কাপে কেনিয়ার বিপক্ষে তার অভিষেক ঘটে। কিন্তু শুরুতেই তিনি শূন্য রানে প্যাভিলিয়নে ফিরে আসেন। ২০১১ সালের বিশ্বকাপে পাঁচ নম্বরে ব্যাটিংয়ে নেমে ব্যাপক সাফল্য পান। পাকিস্তানের বিপক্ষে ৪৩ রানসহ কেনিয়ার বিপক্ষে আশীষ বাঘাইকে সাথে নিয়ে দলের জয়সূচক রান সংগ্রহ করেন। ঐ খেলায় তিনি ৭০ রান করেন ও পুণরায় অল্প কিছুদিন বাদেই নিউজিল্যান্ডের বিপক্ষে এ সফলতা দেখান। ১৬ জুন, ২০১৩ তারিখে এক ওভারে ছয়টি ছক্কা হাঁকান তিনি।
জোসেফ: কিং অব ড্রিমস্
জোসেফ: কিং অব ড্রিমস্ () হল ড্রিমওয়ার্কস অ্যানিমেশন কর্তৃক ২০০০ সালে নির্মিত একটি বাইবেলীয়, পারিবারিক সঙ্গীত নির্ভর কার্টুন চলচ্চিত্র, যাতে বাইবেলের বুক অব জেনেসিসে বর্নিত নবি জোসেফের কাহিনী চলচ্চিত্রায়িত হয়েছে। ১৯৯৮ সালে মুক্তিপ্রাপ্ত প্রিন্স অব ইজিপ্ট চলচ্চিত্রের পূর্ব সিক্যুয়াল হিসেবে চলচ্চিত্রটি নির্মাণ করা হয়| চলচ্চিত্রটি ডাইরেক্ট-টু-ভিডিও আকারে মুক্তি পায়।
চৌধুরী
চৌধুরী (; ; ; ;) ভারত উপমহাদেশে প্রচলিত একটি পদবি। এর আক্ষরিক অর্থ “চারের মালিক”। এটি রাজকীয় বা গুরুত্বপূর্ণ ব্যক্তির ক্ষেত্রে উত্তরাধিকার সূত্রে ব্যবহৃত সম্মানসূচক পদবি। ভারত, পাকিস্তান, বাংলাদেশে এর প্রচলন রয়েছে।
এ বিষয়ে লিখিত বিবরণের মধ্যে সর্বপ্রাচীন নমুনা ১৫ শতকের। এটি দিল্লির সুলতানদের কর্তৃক ভারতীয় বংশোদ্ভূত সামরিক অভিজাতদের প্রদান করা হত। মুঘল ও ব্রিটিশ ভারতে একটি তালুক বা জেলা সাধারণত ৮৪টি গ্রাম ও একটি কেন্দ্রীয় শহর নিয়ে গঠিত হত। তালুকদারদের কাজ ছিল খাজনা সংগ্রহ করা, প্রাদেশিক সরকারকে রসদ ও লোকবল সরবরাহ করা এবং বিভিন্ন দাপ্তরিক কাজ সম্পাদন করা। অধিকাংশ ক্ষেত্রে তালুকদাররা সংগৃহিত করের ১০% নিজস্ব প্রয়োজনে বরাদ্দ করতে পারতেন। তবে কিছু অধিক সুবিধাপ্রাপ্ত তালুকদাররা এক চতুর্থাংশ রাখার অধিকার পেতেন। এর ফলে তাদেরকে চৌধুরী পদবী দেয়া হয়। এসকল জমিদাররা ঔপনিবেশিক সময়ে নিজেদের সম্ভ্রান্ত অবস্থা বোঝাতে চৌধুরী পদবী ব্যবহার করতেন। ঐতিহ্যগতভাবে এই পদবী দ্বারা ভূমির মালিকানা স্বত্ব বোঝালেও সমসাময়িক কালে পদবী হিসেবে ব্যবহৃত হয়। পাঞ্জাবে (ভারত ও পাকিস্তান) জাট, গুরজার ও রাজপুত গোত্রগুলো এই পদবী ব্যবহার করে। এছাড়া উপমহাদেশের অন্যান্য স্থানেও এর ব্যবহার রয়েছে।
মাতুরিদি
মাতুরিদি () বলা হয় আবুল মনসুর আল মাতুরিদির অনুসারীদেরকে। এটি আশআরীদের কাছাকাছি একটি মতবাদ। আছারী(সালাফি), মাতুরিদি ও আশআরী মতবাদগুলো সুন্নি ইসলামের অন্তর্গত।
পাকিস্তান, ভারত, বাংলাদেশ, তুর্কিস্তান, আমু দরিয়ার পূর্বাঞ্চলীয় এলাকাসমূহ যেমন উজবেকিস্তান, তাজিকিস্তান, বুখারা, সমরকন্দ, তাশখন্দ, তিরমিজ ইত্যাদি এলাকার অনেক মুসলমান মাতুরিদী মতের অনুসারী।
মুতাজিলা
মুতাজিলা () হল ইসলামি ধর্মতত্ত্বের একটি শাখা। এটি কারণ ও যুক্তি আলোচনার উপর ভিত্তি করে প্রতিষ্ঠিত। ৮ম থেকে ১০ শতাব্দীতে বসরা ও বাগদাদে এর প্রাধান্য ছিল। কুরআনকে আল্লাহর সৃষ্ট বলার কারণে তারা বেশি আলোচিত। তাদের মতে কুরআন আল্লাহর সাথে একই অস্তিত্বে ছিল না বরং তা আল্লাহর সৃষ্ট।
উমাইয়া যুগে মুতাজিলা আন্দোলনের আবির্ভাব হয় এবং আব্বাসীয় যুগে এটি সর্বোচ্চ পর্যায়ে পৌঁছায়। ওয়াসিল ইবনে আতাকে মুতাজিলা মতবাদের জনক হিসেবে ধরা হয়।
ওয়াসিল ইবনে আতা
ওয়াসিল ইবনে আতা (; ৭০০ – ৭৪৮) ছিলেন একজন গুরুত্বপূর্ণ মুসলিম ধর্মতাত্ত্বিক এবং আইনবিদ। তাকে মুতাজিলা মতবাদের জনক হিসেবে ধরা হয়।
ওয়াসিল ইবনে আতা আরব উপদ্বীপে ৭০০ সালে জন্মগ্রহণ করেন। প্রাথমিকভাবে তিনি খলিফা আলি ইবনে আবি তালিবের নাতি আবদুল্লাহ ইবনে মুহাম্মদ ইবনুল হানাফিয়ার অধীনে পড়াশোনা করেন। এরপর তিনি বসরা যান এবং হাসান বসরির অধীনে পড়াশোনা করেন। বসরায় তার চিন্তাপ্রসূত মতামত মুতাজিলা মতবাদের সৃষ্টিতে ভূমিকা রেখেছে।তিনি ছিলেন হাসান বসরীর শিষ্য ,একটি মাসলাকে কেন্দ্রকরে তিনি হাসান বসরীর মতাবাদ থেকে বের হয়ে নিজে একটি মতাদর্শ চালু করেন, যা হলো মুতাজিলা মতবাদ।
ওয়াসিল ইবনে আতা ৭৪৮ খ্রিষ্টাব্দে আরব উপদ্বীপে মৃত্যুবরণ করেন। তিনি আমর ইবনে উবাইদের বোনকে বিয়ে করেছিলেন।
ওসামু শিমোমুরা
ওসামু শিমোমুরা একজন জাপানি জৈব রসায়নবিজ্ঞানী এবং মেরিন জীববিজ্ঞানী। তিনি মেরিন বায়োলজিক্যাল ল্যাবরেটরী এবং বোস্টন ইউনিভার্সিটি স্কুল অব মেডিসিন এর ইমেরিটাস অধ্যাপক। তিনি ২০০৮ সালে মার্টিন চেলফি এবং রজার ওয়াই. তিসিয়েন এর সাথে রসায়নে নোবেল পুরস্কার লাভ করেন।
শিমোমুরা ১৯২৮ সালের ২৭ অগাস্ট জন্মগ্রহণ করেন। তিনি নাগাসাকি বিশ্ববিদ্যালয় থেকে ১৯৫১ সালে ব্যাচেলর অব সায়েন্স ডিগ্রি অর্জন করেন। তিনি নাগোয়া বিশ্ববিদ্যালয় থেকে ১৯৫৮ সালে মাস্টার্স এবং ১৯৬০ সালে পিএইচডি ডিগ্রি অর্জন করেন।
সোহরাওয়ার্দিয়া ত্বরিকা
সোহরাওয়ারদিয়া () হল সুফি আবুল নাজিব সোহরাওয়ার্দি‌ কর্তৃক প্রতিষ্ঠিত সুফি তরিকা। এটি সুন্নি ইসলামের অন্তর্গত এবং এতে শাফি মাজহাব মানা হয়। এই তরিকা নিজের সিলসিলা জুনায়েদ বাগদাদি ও আল-গাজ্জালির মাধ্যমে আলি ইবনে আবি তালিবের সাথে সম্পর্কিত করে।
Anna Suvorova, "Muslim Saints of South Asia", Routledge Curzon, 2004
শাফিঈ
শাফিঈ ( " " ) মাযহাব হল সুন্নি ইসলামের অন্যতম মাজহাব। মুসলিম আইনবিদ ইমাম শাফিঈ থেকে এই মাজহাবের উদ্ভব হয়।
শাফিঈ মাজহাব সৌদি আরবের হেজাজ অঞ্চল, ইয়েমেন, সিরিয়া, ফিলিস্তিন, জর্ডান, মিশর, জিবুতি, ইরিত্রিয়া, সোমালিয়া, ইথিওপিয়া, ইন্দোনেশিয়া, মালয়েশিয়া, ব্রুনাই, উত্তর ককেসাস, কুর্দিস্তান ও মালদ্বীপে প্রধান মাজহাব। এছাড়াও সৌদি আরবের অন্যান্য অংশ, কুয়েত, ইরাক, সোয়াহিলি উপকূল, দক্ষিণ আফ্রিকা, থাইল্যান্ড, ভিয়েতনাম, কম্বোডিয়া, ফিলিপাইন, শ্রীলঙ্কা, কাজাখস্তান ও ভারতের অংশবিশেষেও প্রচলিত রয়েছে।